open-index/open-wikipedia-markdown huggingface dataset:
പൈറീനിയൻ ഐബക്സ്

ഫ്രാൻസിനും സ്പെയിനിനും ഇടയിലുള്ള പൈനീറിയൻ മലനിരകളിൽ കാണപ്പെട്ടിരുന്ന വംശനാശം സംഭവിച്ച മലയാടാണ്‌ **പൈറീനിയൻ ഐബക്സ്**. ഭീകരമായ വേട്ടയാണ് ഇതിന്റെ വംശനാശത്തിന് കാരണം. പൈനീറിയൻ ആടിന്റെ പ്രത്യേകത അതിന്റെ കൊമ്പും സൌന്ദര്യവുമായിരുന്നു.

31” ഉയരമുണ്ടായിരുന്നു കഴുത്തു വരെ. ഇതിനെ കൊമ്പിന് 102 സെ.മീ. വരെ ഉയരമുണ്ട്. മലയടിവാരങ്ങളിൽ തോക്കുകളുടെ കടന്നുവരവിന് മുമ്പ് 1400 എണ്ണം വരെ കണ്ടെത്തിയിട്ടുണ്ടായിരുന്നു. വംശനാശം വന്ന വർഷം കൃത്യമായി അറിയില്ലെങ്കിലും 1850നു ശേഷം ഈ സുന്ദരൻ മലയാടിനെ ആരും കണ്ടിട്ടില്ല
. 

പൈനീറിയൻ ഐബക്സ് എന്നു ധരിച്ച് ഇതിന്റെ ഉപവർഗ്ഗത്തിൽ ചിലതിനെ സ്പെയിനിലെ കാഴ്ച് ബംഗ്ലാവിൽ പരിപാലിക്കുന്നുണ്ടു പോലും, ഇത്തരത്തിൽ പെട്ട അവസാനത്തേത് എന്ന പറയുന്ന സീലിയ(celia) എന്ന പെൺ പൈറീനിയൻ ഐബക്സ് 2006 ജനുവരി 6ന്  ഒരു മരം വീണ് മരിച്ചു. 

## അവലംബം


## മറ്റ് ലിങ്കുകൾ
*Profile  at the IUCN Red List
*Profile  at the Extinction Website
ഡയസെപാം

ബെൻസോഡയസപൈൻ വർഗ്ഗത്തിൽ പെടുന്ന ഒരു അലോപ്പതി മരുന്നാണ് **ഡയസെപേം**. മാനസിക രോഗങ്ങൾക്കും, പിരിമുറുക്കം, പേശികളുടെ സ്പന്ദന തകരാറുകൾ എന്നിവക്കുമുള്ള മരുന്നായ ഡയസെപാം ലോകാരോഗ്യ സംഘടനയുടെ അത്യാവശ്യ മരുന്നുകളിൽ (കോർ മെഡിസിൻ) പെട്ട ഒന്നാണ്‌. 
. 

അമിതമായ ഉത്കണ്ഠ മൂലമുണ്ടാവുന്ന മാനസികരോഗങ്ങളുടെ ചികിത്സയ്ക്കുപയോഗിക്കുന്ന ഒരു ഔഷധമാണിത്. ശസ്ത്രക്രിയയ്ക്ക് വിധേയമാകുന്ന രോഗിയുടെ മാനസിക പിരിമുറക്കം കുറയ്ക്കുന്നതിനായും ഡയസപാം നൽകാറുണ്ട്. അതിസംഭ്രമം മൂലമുണ്ടാവുന്ന തലവേദന, വിറയൽ, ചുഴലിദീനം പോലെയുള്ള ഞരമ്പു രോഗങ്ങൾ എന്നിവയടെ ചികിത്സയ്ക്കും ഡയസപാം നിർദ്ദേശിക്കാറുണ്ട്. ലഘു മാനസിക സമ്മർദങ്ങളകറ്റാൻ ഡയസപാം നൽകാറില്ല.

ബെൻസോ ഡയസപൈൻ വിഭാഗത്തിലുൾപ്പെടുന്ന ഒരു ക്ഷോഭശമനിയാണിത്. ന്യൂറോണുകൾ തമ്മിലുള്ള സംവേദനങ്ങൾ ഉദ്ദീപിപ്പിക്കുന്ന &gama; അമിനോ ബ്യൂട്ടറിക് അമ്ലത്തിന്റെ പ്രവർത്തനം ഉത്തേജിപ്പിക്കുകയാണ് ഈ ഔഷധം ചെയ്യുന്നത്.

ഡയസപാം ഉപയോഗിക്കുമ്പോൾ ക്ഷീണം, മയക്കം, പേശികളുടെ ചലനം നിയന്ത്രിക്കാനാവാതെ വരിക തുടങ്ങിയ ലക്ഷണങ്ങൾ അനുഭവപ്പെടാറുണ്ട്. അതു കൊണ്ട് ഈ ഔഷധം സേവിക്കുമ്പോൾ ആയാസകരവും തികഞ്ഞ മനോജാഗ്രത വേണ്ടതുമായ പ്രവർത്തനങ്ങളിൽ ഏർപ്പെടാൻ പാടില്ല. ഗർഭാരംഭത്തിൽ (ആദ്യത്തെ മൂന്നു മാസം) ഈ മരുന്ന് കഴിക്കേണ്ടി വന്നാൽ പിറക്കുന്ന കുഞ്ഞുങ്ങൾക്ക് ജനന വൈകല്യങ്ങൾ ഉണ്ടാവാനിടയുണ്ട്. 

## അവലംബം


## പുറത്തേക്കുള്ള കണ്ണികൾ

## കുറിപ്പുകൾ
 

വർഗ്ഗം:ഔഷധങ്ങൾ
വർഗ്ഗം:അവശ്യ മരുന്നുകൾ
വലിയ പുള്ളിപ്പരുന്ത്

കേരളത്തിൽ കാണാവുന്ന ഒരിനം പരുന്താണ് **വലിയ പുള്ളിപ്പരുന്ത്**  (ഇംഗ്ലീഷ്: Greater spotted eagle, Spotted eagle; ശാസ്ത്രീയനാമം :*Clanga clanga*). ഒരു ദേശാടന പക്ഷിയാണ്. വംശനാശസാധ്യതയുള്ള സ്പീഷീസായി ഐ.യു.സി.എൻ. ഇതിനെ കണക്കാക്കിയിരിക്കുന്നു. 2000-ലെ കണക്കനുസരിച്ച് നാലായിരത്തോളം ഇണകളേ ലോകത്ത് അവശേഷിച്ചിട്ടുള്ളൂ. ആവാസസ്ഥലത്തിന്‌ വരുന്ന നാശവും പ്രജനനകാലത്തുള്ള മനുഷ്യന്റെ ഇടപെടലുകളുമാണ്‌ ഇവയുടെ എണ്ണം കുറയാൻ പ്രധാന കാരണം.

## രൂപ വിവരണം

ഈ പക്ഷിക്ക് 59-71 സെ.മീ നീളം, 157-179 സെ.മീ. ചിറകു വിരിപ്പ്, 1.6-2.5 കി.ഗ്രം തൂക്കവും ഉണ്ട്

മുതുകിൽ വെള്ള നിറത്തിൽ “v” ആകൃതിയുണ്ട്. മുകൾച്ചിറകിൽ അത്ര വ്യക്തമല്ലാത്ത വെള്ള അടയാളമുണ്ട്. ചിറകിന്റെ പ്രാഥമിക തൂവലുകളിൽ ചന്ദ്രക്കല ആകൃതിയുണ്ട്. ഇത് ഇവയെ എളുപ്പത്തിൽ തിരിച്ചറിയുന്നതിന് സഹായിക്കും
തലയും ചിറകു മൂടിയും വളരെ കടുത്ത തവിട്ടു നിറം. മറ്റു  പരുന്തുകളുടെ തലയേക്കാൾ ചെറുതാണ്.  വലിയ പുള്ളിപ്പരുന്തിനേയും ചെറിയ പുള്ളിപ്പരുന്തിനേയും തിരിച്ചറിയുകയെന്നത് വളരെ ബുദ്ധിമുട്ടുള്ള കാര്യമാണ്.
ഇതൊരു കാട്ടിലെ പക്ഷിയാണ്.  ഇവ യൂറോപ്പ്,  പിന്നെ കിഴക്കോട്ട് ഏഷ്യയിൽ പ്രജനനം നടത്തുന്നു.   തണുപ്പുകാലത്ത് വടക്കൻ യൂറോപ്പ് , മിഡിൽ ഈസ്റ്റ്, വടക്കു- കിഴക്കൻ ആഫ്രിക്ക, ദക്ഷിണ ഏഷ്യ  എന്നിവിടങ്ങളിലേക്ക് ദേശാട്നം നടത്തുന്നു. 
1993 ഉപഗ്രഹ ട്രാൻസ്പോണ്ടറുമായി ബന്ധിപ്പിച്ച പക്ഷി പ്രജനന സ്ഥലത്തുനിന്നും 5526 കി.മീ. സഞ്ചരിച്ചതായി രേഖപ്പെടുത്തിയിട്ടുണ്ട്. ഒരു ദിവസം ശരാശരി 150 കി.മീ സഞ്ചരിച്ചിട്ടുണ്ട്..
10 പക്ഷികൾ വരെ ഒറേ സ്ഥലത്ത് ഇര തേടുന്നത് രേഖപ്പെടുത്തിയിട്ടുണ്ട്. പ്രാദേശിക പരുന്തുകളുമായി കൂട്ടത്തിൽ കാണാറുണ്ട്.

### ഭക്ഷണം
ചെറിയ സസ്തനി കളേയും അതുപോലുള്ളവയേയും ഇരയാക്കുന്നു. 
### പ്രജനനം

മരത്തിലുള്ള കൂട്ടിൽ 1-3 മുട്ടകളിടുന്നു. ലൈംഗിക പ്രായപൂർത്തിആവുന്നതുവരെ കുഞ്ഞുങ്ങൾ രക്ഷിതാക്കളുടെ കൂടെ കഴിയുന്നു. അതിനു ശേഷം പുതിയ പ്രിധിയിലേക്ക് മാറി ഇണയെ കണ്ടെത്തുന്നു. പ്രജനനകാലത്ത് വടക്കേ യൂറോപ്പിലും ഏഷ്യയിലും ജീവിക്കുന്ന ഈ പക്ഷി ശൈത്യകാലത്ത് തെക്കുകിഴക്കൻ യൂറോപ്പ്, ദക്ഷിണേഷ്യ, മധ്യപൂർവേഷ്യ എന്നിവിടങ്ങളിലേക്ക് കുടിയേറുന്നു. തിങ്ങിയ കാടുകളിലാണ് സാധാരണ വസിക്കുക. പ്രജനനകാലവാസസ്ഥലങ്ങളിലേക്കുള്ള കുടിയേറ്റം വളരെ വൈകിയാണ്‌ നടത്തുന്നത് - ചിലപ്പോൾ മാർച്ച് മാസത്തിന്റെ അവസാനം വരെ ഈ പക്ഷികളെ ഭൂട്ടാനിൽ കാണാനാകും. ഒരു കൂട്ടിൽ ഒന്നു മുതൽ മൂന്നു വരെ മുട്ടകളാണ്‌ പുള്ളിക്കഴുകൻ ഇടാറ്.

## ചിത്രശാല

പ്രമാണം:Greater spotted eagle.jpg|Wintering in Israel
പ്രമാണം:Great spotted Eagle I IMG 8302.jpg|അടിവശം]], (രാജസ്ഥാൻ)
പ്രമാണം:Great spotted Eagle I IMG 8362.jpg|മുകൾ വശം in Bharatpur (Rajasthan, India)ചിറകിലെ വരകൾ കാണാം
പ്രമാണം:Greater spotted eagle in flight.jpg|ഇസ്രായേലിൽ
പ്രമാണം:Greater Spotted Eagles.jpg|മുൻവശം
പ്രമാണം:Greater Spotted Eagle Portrait.jpg|മുഖത്തിന്റെ വ്യക്തമായ ചിത്രം 
Clanga clanga MHNT.ZOO.2010.11.91.12.jpg |Museum specimen 


## അവലംബം

## കൂടുതൽ വായനയ്ക്ക്
* 

## പുറത്തേക്കുള്ള കണ്ണികൾ

* Greater spotted eagle Photographs, text and map at Oiseaux.net
* 
* 
* 
* 
* 

വർഗ്ഗം:പരുന്തുകൾ
മേയ് 13

ഗ്രിഗോറിയൻ കലണ്ടർ പ്രകാരം **മേയ് 13** വർഷത്തിലെ 133 (അധിവർഷത്തിൽ 134)-ാം ദിനമാണ്

## ചരിത്രസംഭവങ്ങൾ

* 2007 - കൊച്ചിയിൽ സ്മാർട് സിറ്റി സ്ഥാപിക്കാൻ കേരള സർക്കാരും ദുബായ് ടെക്നോളജി ആൻഡ് മീഡിയാ ഫ്രീ സോൺ അഥോരിറ്റി(ടികോം)യും കരാർ ഒപ്പു വച്ചു


## ജനനം
## മരണം
## മറ്റു പ്രത്യേകതകൾ

വർഗ്ഗം:മേയ് 13
മേയ് 26

ഗ്രിഗോറിയൻ കലണ്ടർ പ്രകാരം മേയ് 26 വർഷത്തിലെ 146 (അധിവർഷത്തിൽ 147)-ാം ദിനമാണ്

## ചരിത്രസംഭവങ്ങൾ

* 1889 - ഈഫൽ ടവറിന്റെ ലിഫ്റ്റ് ബഹുജനങ്ങൾക്കായി തുറന്നുകൊടുക്കുന്നു.
* 1918 - ഡെമോക്രാറ്റിക്ക് റിപ്പബ്ലിക് ഓഫ് ജോർജ്ജിയ സ്ഥാപിതമായി.
* 2006 - 2006ലെ ജാവാ ഭൂകമ്പത്തിൽ 5,700 പേർ മരിക്കുകയും രണ്ടുലക്ഷത്തോളം പേർ ഭവനരഹിതരാവുകയും ചെയ്തു.
* 2007 - സി.പി.എം.ലെ മുതിർന്ന നേതാക്കളായ വി.എസ്. അച്യുതാനന്ദൻ,പിണറായി വിജയൻ എന്നിവരെ സി.പി.എം. പൊളിറ്റ് ബ്യൂറോ സസ്പെൻഡ് ചെയ്തു


## ജനനം
* 1478 - ക്ലെമെന്റ് ഏഴാമൻ മാർപ്പാപ്പ (മ. 1534)
* 1983 - 2008 ബെയ്ജിങ് ഒളിമ്പിക്‌സിൽ 66 കിലോഗ്രാം ഫ്രീസ്റ്റൈൽ ഗുസ്തിയിൽ വെങ്കലമെഡൽ നേടിയ ഇന്ത്യൻ ഗുസ്തിക്കാരൻ സുശീൽ കുമാർ

## മരണം
## മറ്റു പ്രത്യേകതകൾ
* ഓസ്ട്രേലിയ - ദേശീയ അനുതാപദിനം(*National Sorry Day*)
* പോളണ്ട് - മാതൃദിനം
* ജോർജ്ജിയ - ദേശീയദിനം

വർഗ്ഗം:മേയ് 26
മുട്ടത്തു വർക്കി പുരസ്കാരം

മലയാളത്തിലെ നോവലിസ്റ്റായ മുട്ടത്തു വർക്കിയുടെ ഓർമ്മയ്ക്കായി ഏർപ്പെടുത്തിയ സാഹിത്യപുരസ്കാരമാണ് **മുട്ടത്തു വർക്കി പുരസ്കാരം**. 1992 ലാണ് അവാർഡ് ഏർപ്പെടുത്തിയത്. 2015 ൽ കെ. സച്ചിദാനന്ദൻ അവാർഡിനായി തിരഞ്ഞെടുക്കപ്പെട്ട ആദ്യത്തെ കവിയായി. *മലയാളം* എന്ന കവിതാ സമാഹാരത്തിലെ *മലയാളം* എന്ന കവിതക്ക് ആയിരുന്നു അവാർഡ്. *ആത്മാഞ്ജലി* എന്ന കവിതയിലൂടെ  മുട്ടത്തു വർക്കി മലയാള സാഹിത്യത്തിലേക്ക് അരങ്ങേറ്റം കുറിച്ചതിന്റെ 75-ാം വാർഷികമായിരുന്നു 2015, അതിനാൽ അവാർഡ് കവിതയ്ക്ക് നൽകാൻ തീരുമാനിച്ചു.

## മുട്ടത്തുവർക്കി അവാർഡ് നേടിയവർ

## അവലംബം

വിഭാഗം:മലയാള സാഹിത്യപുരസ്കാരങ്ങൾ
അയിത്തം (വിവക്ഷകൾ)

*അയിത്തം - അയിത്തം എന്ന ആചാരം.
*അയിത്തം (ചലച്ചിത്രം) - അയിത്തം എന്ന പേരിൽ പുറത്തിറങ്ങിയ മലയാളം ചലച്ചിത്രം.
എഡ്ഗാർ അല്ലൻ പോ

**എഡ്ഗാർ അല്ലൻ പോ** (ജനുവരി 19, 1809 – ഒക്ടോബർ 7, 1849) അമേരിക്കൻ കവിയും, ചെറുകഥാകൃത്തും എഴുത്തുകാരനും, നാടകകൃത്തും, എഡിറ്ററും, നിരൂപകനും, ഉപന്യാസകാരനും അമേരിക്കൻ റൊമാന്റിക് പ്രസ്ഥാനത്തിന്റെ നായകരിൽ ഒരാളുമായിരുന്നു. അമേരിക്കയിലെ ആദ്യകാല ചെറുകഥാകൃത്തുകളിൽ ഒരാളും അപസർപ്പക സാഹിത്യം (ക്രൈം ഫിക്ഷൻ), കുറ്റാന്വേഷണ സാഹിത്യം (ഡിറ്റക്റ്റീവ് ഫിക്ഷൻ) എന്നിവയുടെ തുടക്കക്കാരനുമായ പോ തന്റെ അപസർപ്പക കഥകൾക്കും ഭയാനകമായ കഥകൾക്കും പ്രശസ്തനാണ്. സയൻസ് ഫിക്ഷൻ എന്ന സാഹിത്യശാഖയുടേ തുടക്കത്തിൽ ഈ സാഹിത്യ ശാഖയ്ക്ക് സംഭാവനകൾ നൽകിയവരിൽ പോ പ്രധാനിയായിരുന്നു.   പോ 40-ആം വയസ്സിൽ അന്തരിച്ചു. മരണകാരണം സ്ഥിരീകരിക്കാൻ കഴിഞ്ഞിട്ടില്ല. മരണത്തിനു ഹേതുവായി മദ്യം, മയക്കുമരുന്ന്, കോളറ, പേവിഷ ബാധ, ആത്മഹത്യ (ഇത് മരണത്തിനു മുൻപുള്ള വർഷം പോ നടത്തിയ ആത്മഹത്യാശ്രമവുമായി തെറ്റിദ്ധരിച്ചതായിരിക്കാം), ക്ഷയരോഗം, ഹൃദ്രോഗം, തലച്ചോറിൽ രക്തം കട്ടിപിടിച്ചത്, എന്നിങ്ങനെ പല അനുമാനങ്ങളും ഉണ്ട്.

## അവലംബം

## കുറിപ്പുകൾ
 

വർഗ്ഗം:അമേരിക്കൻ കഥാകൃത്തുക്കൾ
വർഗ്ഗം:അമേരിക്കൻ കവികൾ
ഒമർ ഖയ്യാം

**ഗിയാസുദ്ധീൻ അബുൽ ഫതാഹ് ഉമർ ബിൻ ഇബ്രാഹീം ഖയ്യാം നിഷാബുരി** (പേർഷ്യൻ: غیاث الدین ابو الفتح عمر بن ابراهیم خیام نیشابوری) അഥവാ **ഒമർ ഖയ്യാം** (ജനനം. മെയ് 18, 1048 നിഷാപുർ, (പേർഷ്യ) – മരണം. ഡിസംബർ 4, 1131),
 
ഒരു സൂഫി യോഗിയും,പേർഷ്യൻ കവിയും, 
ഗണിതശാസ്ത്രജ്ഞനും, 
തത്വചിന്തകനും ജ്യോതിശാസ്ത്രജ്ഞനും ആയിരുന്നു. പേർഷ്യയിൽ ആയിരുന്നു ഒമർ ഖയ്യാം ജീവിച്ചിരുന്നത്. **ഒമർ അൽ-ഖയ്യാമി** എന്നും അദ്ദേഹത്തിന്റെ പേര് അറിയപ്പെടാറുണ്ട്

## പേരിനു പിന്നിൽ
ശരിയായ പേര്  **ഗിയാസുദ്ധീൻ അബുൽ ഫതാഹ് ഉമർ ബിൻ ഇബ്രാഹീം ഖയ്യാം** എന്നാണ്. ഖൈമ എന്ന അറബി വാക്കിൽ നിന്നാണ് ഖയ്യാം എന്ന പദം ഉണ്ടായിരിക്കുന്നത്. ഖൈമ എന്നാൽ കൂടാരം എന്നർഥം. ഉമർ ഖയ്യാമിന്റെ പൂർവികർ കൂടാര നിർമാതാക്കൾ ആയിരുന്നു.

## പ്രശസ്തി
വളരെ ചെറുപ്പത്തിൽ തന്നെ ഗണിത ശാസ്ത്രം, വേദാന്തം, സാഹിത്യം തുടങ്ങിയവയിൽ ഉമർഖയ്യാം നൈപുണ്യം നേടി. അക്കാലത്ത് ഗണിത ശാസ്ത്രത്തിനു ലഭിച്ച ഏറ്റവും ആധികാരിക ഗ്രന്ഥം ഇദ്ദേഹത്തിന്റേതായിരുന്നു. അതുല്യ പ്രതിഭയായ ഉമർ ക്രമേണ സുൽതാൻ മാലിക് ഷായുടെ പ്രീതിക്കു പാത്രമായി. തന്റെ ഇരുപതാമത്തെ വയസ്സിൽ അദ്ദേഹം ഇസ്ഫഹാനിലെ ജ്യോതിശാസ്ത്രനിരീക്ഷണാലയത്തിന്റെ മേധാവിയായി നിയമിതനായി. സുൽത്താന്റെ നിർദ്ദേശത്തിൽ നടന്ന കലണ്ടർ പരിഷ്കരണ സമിതിയിലെ പ്രമുഖ അംഗം ഉമർ ആയിരുന്നു. ക്രി.വ. 1079 മാർച്ച് 15 മുതൽ നിലവിൽ വന്ന ജലാലി കലണ്ടർ ഇദ്ദേഹത്തിന്റെ സംഭാവനയാണ്. ഉടനെ തന്നെ ഉമർ സുൽത്താന്റെ കൊട്ടാരം വൈദ്യനായി നിയമിതനായി. ഉമറിന്റെ പ്രതിഭയിൽ തല്പരനായ രാജാവ് പിന്നീട് അദ്ദേഹത്തെ നദീം- സുൽത്താന്റെ സഖാവ്, എന്ന പദവി നൽകി ആദരിച്ചു.ക്ഷേത്ര ഗണിതം, ഊർജ തന്ത്രം, തുടങ്ങിയവയിൽ ഉമർഖയ്യാമിന്റേതായി വന്ന രചനകൾ ഈ കാലത്താണ് ഉണ്ടായത്. ഇതിനു പുറമെ അവിസെന്നയുടെ ധർമ്മോപദേശങ്ങൾ അടങ്ങിയ ഗ്രന്ഥത്തിനെ വിവർത്തനവും ഈ കാലത്താണ് പുറത്തിറങ്ങിയത്. കളിമൺ രൂപങ്ങൾ, ലഘു യന്ത്രങ്ങൾ തുടങ്ങിയവ നിർമ്മിക്കുന്നതിൽ അഗ്രഗണ്യനായ ഉമർ അക്കാലത്ത്, അദ്ദേഹത്തിന്റെ പാണ്ഡിത്യത്താൽ പല വിഷയങ്ങളുടേയും പ്രാമാണികനായി ഗണിക്കപ്പെട്ടു വന്നു.ആധ്യാത്മിക വിഷയങ്ങളിലും നിപുണനായ ഉമറിനു പക്ഷെ, സുൽത്താൻ മാലിക് ഷായുടെ നിര്യാണത്തോടെ കൊട്ടാരത്തിലെ ജോലി നഷ്ടമായി.തുടർന്ന് അദ്ദേഹം ഒരു തീർഥ യാത്ര നടത്തി. പല ദേശങ്ങളിലും  സഞ്ചരിച്ച് നാട്ടിൽ മടങ്ങിയെത്തിയ പിന്നീട് ഏകാന്ത ജീവിതമാണ് നയിച്ചത്. ഈ കാലഘട്ടത്തിൽ സ്വാനുഭവങ്ങളെ ആസ്പദമാക്കി എഴുതിയ ഗ്രന്ഥമാണ് റുബായ്യാത്.

## ഇറാനു പുറത്ത്
ഇറാനു പുറത്ത് ഒമർഖയ്യാം പ്രശസ്തൻ തന്റെ കവിതകൾക്കാണ്. റുബാഇയ്യാത്തുകൾ (നാലുവരി കവിതകൾ) എഡ്വേർഡ് ഫിറ്റ്സ്ഗെറാൾഡ് എഴുതിയ റൂബയാത് ഓഫ് ഒമർ ഖയ്യാം എന്ന പുസ്തകത്തിലൂടെ പാശ്ചാത്യ ലോകത്ത് പ്രശസ്തമായി. ഭോഗ തത്പരതക്ക് അമിത പ്രാധാന്യം നൽകിക്കൊണ്ടുള്ള ഇംഗ്ലീഷ് വിവർത്തനം യൂറോപ്യൻ ലോകത്ത് പെട്ടെന്ന് തന്നെ പ്രചുര പ്രചാരം നേടി. എന്നാൽ സദാചാര തത്പരനും തത്ത്വജ്ഞാനിയുമായ ഒമർ ഖയ്യാമിനെ തെറ്റിദ്ധരിപ്പിക്കുന്ന ഒന്നാണ് ഇംഗ്ലീഷ് വിവർത്തനം എന്നും വാദങ്ങൾ ഉണ്ട്.

## മറ്റു മേഖലകൾ
ഒമർഖയ്യാമിന്റെ ഗണിതശാസ്ത്ര സംഭാവനകളിൽ പ്രധാനം *അക്കഗണിതത്തിലെ (ആൾജിബ്ര) പ്രശ്നങ്ങൾക്കുള്ള ഒരു പ്രബന്ധം* എന്ന സിദ്ധാന്തമായിരുന്നു. ഇതിൽ ഖന സൂത്രവാക്യങ്ങൾക്ക് ഉത്തരം കണ്ടുപിടിക്കുന്നതിനായി ഒരു ഹൈപ്പർബോളയെ വൃത്തം കൊണ്ട് ഖണ്ഡിക്കുന്ന ഒരു ജ്യാമിതീയ സമ്പ്രദായം ഒമർ ഖയ്യാം അവതരിപ്പിക്കുന്നു..കോപ്പർനിക്കസിനു വളരെ മുൻപു തന്നെ സൂര്യനെ ഭൂമിയും മറ്റു ഗ്രഹങ്ങളും ചുറ്റുന്നു എന്ന സിദ്ധാന്തം ഒമർ ഖയ്യാം അവതരിപ്പിച്ചു എന്ന് വിശ്വസിക്കപ്പെടുന്നു.

## അവലംബം

വർഗ്ഗം:പേർഷ്യൻ കവികൾ
വർഗ്ഗം:തത്ത്വശാസ്ത്രം
കടുമേനി

കാസർഗോഡ് ജില്ലയിലെ ഒരു മലയോര ഗ്രാമം ആണ് **കടുമേനി**. കാസർഗോഡ്-കണ്ണൂർ ജില്ലകളെ വേർതിരിക്കുന്ന കാര്യങ്കോട് പുഴയുടെ സമീപത്തായതിനാൽ കണ്ണൂർ ജില്ലയുമായി കൂടുതൽ സമ്പർക്കം. ചെറുവത്തൂർ-നലോംപുഴ റോഡിൽ ചെറുവത്തൂരിന്നും നലോംപുഴക്കുംമിടയിൽ സ്ഥിതി ചെയ്യുന്നു. സ്ഥലം കടുവകൾ വിഹരിച്ചിരുന്ന നാടായതുകൊണ്ട് **കടുമേനി** എന്ന പേരു കിട്ടി എന്ന് ഐതിഹ്യം

## പ്രമുഖ ദേവാലയങ്ങൾ
സെന്റ് മേരിസ് കത്തോലിക്ക ദേവാലയം, നീലംപാറ മുസ്‌ലിം ജമാഅത്ത് പള്ളി ,നീലംപാറമഖാം, വിഷ്ണു മൂർത്തി ക്ഷേത്രം എന്നിവ അടുത്തടുത്ത് സ്ഥിതി ചെയ്യുന്നു.നിലംപാറ മഖാമ്

## പ്രധാന കൃഷി
റബ്ബർ, അടയ്ക്ക, തെങ്ങ്

## വിദ്യാലയങ്ങൾ
സെന്റ് മേരീസ് ഹൈസ്കൂൾ, എസ്.എൻ. ഡി. പി. യു. പി സ്കൂൾ,Holy family English Medium school kadumeni, എന്നീ വിദ്യാഭ്യാസ സ്ഥാപനങ്ങൾ .
ഏകാന്തം

2007ൽ പുറത്തിറങ്ങിയ ഒരു മലയാളചലച്ചിത്രമാണ് **ഏകാന്തം**. മധു കൈതപ്രം സംവിധാനം ചെയ്ത ആദ്യത്തെ ചലച്ചിത്രമാണ് ഏകാന്തം. നിർമ്മാണം ആൻറണി ജോസഫ്. തിലകൻ, മുരളി, മനോജ് കെ. ജയൻ, മീരാ വാസുദേവ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. വാർദ്ധക്യത്തിലെ ഒറ്റപ്പെടലും നിരാശയും ആണ് ചിത്രത്തിന്റെ പ്രമേയം. ആധുനിക ജീവിതത്തിലെ ബന്ധങ്ങളെയും ഈ ചിത്രം ചിത്രീകരിക്കുന്നു.

## അഭിനേതാക്കൾ
* അച്യുതമേനോൻ - തിലകൻ
* രാവുണ്ണി - മുരളി
* വേലായുധൻ - സലീം കുമാർ
* ഡോ. സണ്ണി - മനോജ് കെ. ജയൻ
* ഡോ. സോഫി - മീരാ വാസുദേവ്
* മധുപാൽ
* ബിന്ദു പണിക്കർ

## പിന്നണിപ്രവർത്തകർ
* ഗാനങ്ങൾ: എം.ജി. രാധാകൃഷ്ണൻ
* പാടിയത്: യേശുദാസ്
* തിരക്കഥ: ആലങ്കോട് ലീലാകൃഷ്ണൻ

വർഗ്ഗം:മധു കൈതപ്രം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
സഖ്യകക്ഷികൾ

ഒന്നാം ലോകമഹായുദ്ധത്തിൽ കേന്ദ്രീയശക്തികൾക്കെതിരെ (Central Powers) പോരാടിയ സഖ്യത്തേയും, രണ്ടാം ലോകമഹായുദ്ധത്തിൽ അച്ചുതണ്ടുശക്തികൾക്കെതിരെ പോരാടിയ സഖ്യത്തേയും സഖ്യകക്ഷികൾ എന്നാണ്‌ അറിയപ്പെടുന്നത്.
## ഒന്നാം ലോകമഹായുദ്ധത്തിലെ സഖ്യകക്ഷികൾ
*റഷ്യ
*ബ്രിട്ടൺ
*ഫ്രാൻസ്
*ഇറ്റലി
*അമേരിക്കൻ ഐക്യനാടുകൾ

## രണ്ടാം ലോകമഹായുദ്ധത്തിലെ സഖ്യകക്ഷികൾ
*യുണൈറ്റഡ് കിങ്ഡം
*ഫ്രാൻസ്
*സോവിയറ്റ് യൂണിയൻ
*ചൈന
*അമേരിക്കൻ ഐക്യനാടുകൾ,

വർഗ്ഗം:ലോകചരിത്രം
വർഗ്ഗം:ലോകമഹായുദ്ധങ്ങൾ
യോഹന്നാന്റെ ലേഖനം 3

**യോഹന്നാൻ എഴുതിയ മൂന്നാം ലേഖനം** ക്രിസ്തീയബൈബിളിന്റെ രണ്ടാം ഭാഗമായ പുതിയ നിയമത്തിലെ 25-ആമത്തെ പുസ്തകമാണ്‌. വാക്യങ്ങളുടെ എണ്ണം പരിഗണിച്ചാൽ, പുതിയനിയമഗ്രന്ഥങ്ങളിൽ ദൈർഘ്യക്കുറവിൽ രണ്ടാം സ്ഥാനവും ഇതിനാകും.  മൂന്നാം ലേഖനമെന്നു പറയപ്പെടുന്നെങ്കിലും, യോഹന്നാന്റെ പേരിൽ അറിയപ്പെടുന്ന ലേഖനങ്ങളിൽ ആദ്യം രചിക്കപ്പെട്ടതായിരിക്കണം ഇത്‌. ലേഖകന്റെ അധികാരപരിധിയിൽപ്പെട്ടിരുന്ന ഒരു സഭയിൽ അദ്ദേഹത്തിന്റെ അധികാരത്തെ അംഗീകരിച്ചിരുന്നവർക്കിടയിൽ, അദ്ദേഹം അയച്ച പ്രതിനിധികളെ സ്വീകരിക്കാൻ തയ്യാറാകാതിരിക്കുകവഴി അതിനെ ചോദ്യം ചെയ്ത പ്രാദേശികസഭാധിപൻ ഉണ്ടായിരുന്ന പരിതഃസ്‌ഥിതിയിൽ ഉടലെടുത്ത സഭാഭരണസംബന്ധമായ തർക്കം തീർക്കുന്നതിനുവേണ്ടിയാണ്‌ യോഹന്നാൻ ഈ ലേഖനം എഴുതിയത്‌.

മൂപ്പൻ എന്ന് അർത്ഥം പറയാവുന്ന പ്രെസ്ബൈത്തെറോസ്‌ എന്ന പദം ഉപയോഗിച്ചു സ്വയം പരിചയപ്പെടുത്തുന്ന ലേഖകൻ  ഗായിയൂസ്‌ എന്ന ആളെയാണ് ലേഖനത്തിൽ സംബോധന ചെയ്യുന്നത്.  ഈസ്റ്റൺ നിഘണ്ടു പ്രകാരം ഇയാൾ മാസിഡോണിയക്കാരൻ ഗായിയൂസ്‌ (അപ്പ: 19:29) ആണോ കൊറിന്തിലെ ഗായിയൂസ്‌ (റോമ: 16:23) ആണോ, ദെർബെയിലെ ഗായിയൂസ്‌ (അപ്പ: 20:4) ആണോ എന്നൊന്നും വ്യക്തമല്ല. ഇത്‌ ഗായിയൂസിന്റെ താമസസ്ഥലത്തേക്ക്‌ അപരിചിതരായി സുവിശേഷം പ്രസംഗിക്കാൻ വന്നവരെ ശ്ലാഘിക്കുന്നതിനായി എഴുതിയതാണെന്ന് സൂചനകളുണ്ട്‌. (7-ആം വാക്യം). ഈ എഴുത്തിന്റെ ഉദ്ദേശ്യം ഗായിയൂസിനെ ശക്തിപ്പെടുത്തുകയും പ്രോത്സാഹിപ്പിക്കുകയും ചെയ്യുക എന്നതിനൊപ്പം പ്രെസ്ബൈത്രിയോസുമായി സഹകരിക്കാത്ത ദെയൊത്രിഫെസ്‌ എന്ന ആളുടെ നേതൃത്വത്തിലുള്ള സംഘത്തെപ്പറ്റി മുന്നറിയിപ്പു നൽകുക എന്നതും ആയിരുന്നു‌.

## ലേഖനം

യോഹന്നാൻ എഴുതിയ മൂന്നാം ലേഖനം

വർഗ്ഗം:പുതിയ നിയമം
വർഗ്ഗം:കാതോലിക ലേഖനങ്ങൾ
കാട്ടുമാടം നാരായണൻ

എഴുത്തുകാരൻ, നാടകഗവേഷകൻ, മന്ത്രവാദി എന്നീ നിലയിൽ പ്രശസ്തനായിരുന്നു **കാട്ടുമാടം നാരായണൻ**. നാടകത്തെക്കുറിച്ചും മന്ത്രവാദത്തെക്കുറിച്ചും ഗ്രന്ഥങ്ങളെഴുതിയിട്ടുണ്ട്. മലപ്പുറം ജില്ലയിലെ പൊന്നാനിക്ക് അടുത്ത് വന്നേരി എന്ന ഗ്രാമമാണ് ഇദ്ദേഹത്തിന്റെ സ്വദേശം.

## ജീവിതരേഖ
1931 ഒക്ടോബർ 1-ന്‌ (1107 കന്നിമാസം 15) പൊന്നാനി താലൂക്കിലെ പെരുമ്പടപ്പിലെ കാട്ടുമാടം മനയിൽ വലിയ നാരായണൻ നമ്പൂതിരിപ്പാട്‌, പാർവതി അന്തർജനം എന്നിവരുടെ മകനായി ജനിച്ചു. 

തുടക്കത്തിൽ മൂന്നു അദ്ധ്യാപകന്മാരുടെ കീഴിൽ വേദങ്ങളഭ്യസിച്ചു. രണ്ടു ട്യൂഷൻ മാസ്റ്റർമാരുടെ കീഴിലും, മൂന്നു സ്കൂളുകളിലുമായി ഫോർത്തു ഫോറം വരെ ഔപചാരിക വിദ്യാഭ്യാസം നടത്തി.  1950-ൽ‍ കാംബ്രിഡ്ജ് സീനിയർ പരീക്ഷ എഴുതി. 1957 ജനുവരിയിൽ വിവാഹിതനായി.

## സാഹിത്യസൃഷ്ടികൾ
1957-ൽ മദിരാശിയിൽ നിന്നു പ്രസിധീകരിക്കുന്ന ജയകേരളം ആഴ്ചപ്പതിപ്പിൽ, സൊഫൊക്ലിസിന്റെ "തീബൻ" നാടകങ്ങളെക്കുറിച്ച്‌ കാട്ടുമാടം ഒരു ലേഖനം പ്രസിധീകരിച്ചു. 1958-ൽ ‍ "സൊഫോക്ലിസ്സിനൊരു മുഖവുര" പുറത്തു വന്നു. 1960-ൽ ‍ മലയാള നാടകത്തിന്റെ ചരിത്രവും പ്രത്യേകതകളൂമൊക്കെ നന്നായി മനസ്സിലാക്കാൻ സഹായിക്കുന്ന ഒരാധികാരിക ഗ്രന്ഥം "മലയാള നാടാകങ്ങളിലൂടെ" എഴുതി. അതിനു മുൻപു തന്നെ അദ്ദേഹം എഴുതിയ സ്വതന്ത്ര നാടകം "ശുദ്ധാത്മാക്കൾ" പുറത്തു വന്നു. 1973-ൽ എഴുതിയ "നാടകരൂപചർച്ച" നാടകകൃത്തുക്കൽക്കും, ആസ്വാദകർക്കും ഒരുപൊലെ പ്രയോജനപെട്ടു. 1987-ൽ എഴുതിയ "ഇബ്സൻ", ഇബ്സനെക്കുറിച്ച് പഠിക്കുന്നവർക്ക് ഒരു വഴികാട്ടിയാണ്. 1990-ൽ പ്രസിദ്ധീകൃതമായ "മലയാള നാടകപ്രസ്ഥാനം" മലയാള നാടക സഹിത്യ ചരിത്രത്തെകുറിചും അതിന്റെ വികാസപരിണാമങ്ങളേക്കുറിചും നല്ലൊരു അവലോകനവും വിലയിരുത്തലും ആണ്.

മന്ത്രവാദത്തെപ്പറ്റി "മന്ത്രവാദവും മനശ്ശാസ്ത്രവും" എന്ന പുസ്തകവും "മന്ത്രപൈതൃകം"എന്ന ആത്മകഥയും അദ്ദേഹം രചിചിട്ടുണ്ട്. 

"സമയം പോകാത്തവരും, സമയം തികയാത്തവരും" (മാതൃഭുമി) എന്നതടക്കം പതിനഞ്ചോളം ചെറുകഥകളും, നിരവധി ലേഖനങ്ങളും അദ്ദേഹത്തിന്റെതായിട്ടുണ്ട്‌ . കലാകൗമുദി വാരികയിൽ എഴുതിയിരുന്ന "ഉണ്ണിക്കുള്ള കത്തുകൾ" കൊണ്ടു മാത്രം അദ്ദേഹത്തെ ആദരിക്കുന്ന ഒരുപാടുപേരുണ്ട്‌.

## അന്ത്യം
2005 മേയ് 8-നു തന്റെ 74-ആം വയസ്സിൽ കാട്ടുമാടം നാരായണൻ മരണമടഞ്ഞു. മൃതദേഹം വീട്ടുവളപ്പിൽ സംസ്കരിച്ചു.

## കൃതികൾ
* മലയാള നാടകങ്ങളിലൂടെ (1960)
* നാടകരൂപചർച്ച (1973)
* മലയാള നാടകപ്രസ്ഥാനം (1990)
* മന്ത്രപൈതൃകം (ആത്മകഥ)
* മന്ത്രവാദവും മനഃശാസ്ത്രവും
* സൊഫോക്ലിസ്സിനൊരു മുഖവുര (1958)
* ഇബ്സൻ (1987)
* ശുദ്ധാത്മാക്കൾ (നാടകം)

## അവലംബം
*ഹിന്ദു ദിനപത്രത്തിൽ വന്ന ലേഖനം 

വർഗ്ഗം:മലയാളനാടകകൃത്തുക്കൾ
വർഗ്ഗം:നാടകഗവേഷകർ
വർഗ്ഗം:മലയാളം എഴുത്തുകാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:ഒക്ടോബർ 1-ന് ജനിച്ചവർ
വർഗ്ഗം:1931-ൽ ജനിച്ചവർ
വർഗ്ഗം:മേയ് 8-ന് മരിച്ചവർ
വർഗ്ഗം:2005-ൽ മരിച്ചവർ
കാളിദാസൻ (വിവക്ഷകൾ)

*കാളിദാസൻ - പുരാതന കവി
*കാളിദാസൻ (ചലച്ചിത്രനടൻ) - ബാലനടൻ
യന്ത്രം

thumb|ഫോർസ്ട്രോക്ക് പെട്രോൾ എഞ്ചിന്റെ പ്രവർത്തനം
ഉറപ്പുള്ള ചലിക്കുന്ന ഭാഗങ്ങളുള്ളതും ഏതെങ്കിലും ജോലി ചെയ്യാൻ സഹായിക്കുന്നവയും ആയ ഉപകരണങ്ങളെ ആണ് **യന്ത്രം** എന്നു പറയുന്നത്. യന്ത്രം എന്ന പദത്തിന്റെ ശാസ്ത്രീയ വിശദീകരണം ഊർജ്ജത്തെ ഒരു രൂപത്തിൽ നിന്ന് മറ്റൊരു രൂപത്തിലേക്ക് പരിവർത്തനം ചെയ്യുന്നതോ അല്ലെങ്കിൽ ഊർജ്ജത്തെ കടത്തിവിടുന്നതോ ആയ ഉപകരണം എന്നാണ്. യന്ത്രങ്ങൾക്ക് സാധാരണയായി എന്തെങ്കിലും ഊർജ്ജ സ്രോതസ്സ് വേണം. യന്ത്രം എപ്പോഴും കായികമോ മാനസികമോ ആയ ജോലികളെ ലഘൂകരിക്കാൻ ഉപയോഗിക്കുന്നു. ഉറപ്പുള്ള ചലനഭാഗങ്ങൾ ഇല്ലാത്ത ഉപകരണങ്ങളെ ആയുധം എന്നോ ഉപകരണം എന്നോ പറയുന്നു. അവയെ യന്ത്രം എന്നു വിളിക്കാറില്ല. 

എഴുതിയ രേഖകൾ ലഭ്യമായ കാലം മുതൽക്കേ മനുഷ്യൻ എന്തെങ്കിലും ജോലികൾക്ക് യന്ത്രങ്ങൾ ഉപയോഗിച്ചിരുന്നു. സാധാരണയായി യന്ത്രങ്ങൾ ഒരു ജോലി ചെയ്യാൻ ആവശ്യമായ ബലത്തിനെ വർദ്ധിപ്പിക്കുന്നു, അല്ലെങ്കിൽ ബലത്തിന്റെ ദിശ മാറ്റുന്നു, അല്ലെങ്കിൽ ഒരു രൂപത്തിലുള്ള ചലനത്തെ മറ്റൊരു രൂപത്തിലേക്ക് മാറ്റുന്നു.

 

വർഗ്ഗം:സാങ്കേതികം
വർഗ്ഗം:മെക്കാനിക്കൽ എൻജിനീയറിങ്ങ്
അണ്ണാൻ (കുടുംബം)

സസ്തനികളിൽ കരണ്ടുതീനികളിലെ ഒരു കുടുംബമാണ് **അണ്ണാൻ** (**Squirrel**, **Sciuridae**). അണ്ണാറക്കണ്ണൻ, അണ്ണാക്കൊട്ടൻ എന്നീ പേരുകളിലും മലയാളത്തിൽ ഇതറിയപ്പെടുന്നു. ഇതിൽ ഏകദേശം 50 ജനസ്സുകളുണ്ട്. ഓസ്ട്രേലിയ ,മഡഗാസ്കർ, തെക്കെ അമേരിക്കയുടെ തെക്കുഭാഗം എന്നീ പ്രദേശങ്ങളും അറേബ്യ, ഈജിപ്റ്റ് മുതലായ മരുഭൂമികളും  ഒഴികെ ലോകത്തെവിടെയും ഇവയെ കാണാം.

അണ്ണാറക്കണ്ണൻ, മലയണ്ണാൻ, ചാമ്പൽ മലയണ്ണാൻ, കുഞ്ഞൻ അണ്ണാൻ, കാട്ടുവരയണ്ണാൻ, പാറാൻ, കുഞ്ഞൻ പാറാൻ എന്നിവയാണ് കേരളത്തിൽ കണ്ടുവരുന്നത്. ഹിമാലയൻ പ്രദേശങ്ങളിൽ കണ്ടുവരുന്ന ഹിമാലയൻ മാർമറ്റ് അഥവാ വുഡ്‌ചക് ശൈത്യകാലത്ത് ശിശിരനിദ്ര (hibernation) ചെയ്യുന്നവയാണ്.

## ആഹാരം
പലതരം അണ്ടികളും പരിപ്പുകളുമാണ് അണ്ണാന്റെ പ്രധാന ആഹാരം. താഴത്തെനിരയിലെ ഉളിപ്പല്ലുകൾകൊണ്ട് അണ്ടിയുടെ തോടുകൾ കരണ്ടുതുരന്നാണ് പരിപ്പുകൾ ശേഖരിക്കുന്നത്. ഇവ സമൃദ്ധിയുടെ കാലങ്ങളിൽ ഇവ ഭക്ഷണപദാർഥങ്ങൾ ശേഖരിച്ച് പഞ്ഞമാസത്തേക്കുവേണ്ടി സൂക്ഷിക്കുന്നു. കവിൾസഞ്ചിയിൽ ശേഖരിക്കുന്ന ആഹാരപദാർഥങ്ങൾ കൊണ്ടുപോയി കൂടുകളിൽ സൂക്ഷിച്ചുവയ്ക്കുന്നു. വടക്കൻ അമേരിക്കയിലെ ചാരനിറമുള്ള അണ്ണാൻ വിള്ളലുകളിലും മണ്ണിനടിയിലും ഭക്ഷണം സൂക്ഷിച്ചുവയ്ക്കാറുണ്ട്. പിന്നീട് ചിലപ്പോൾ അതു കുഴിച്ചെടുത്തു ഭക്ഷിക്കുമെങ്കിലും മിക്കപ്പോഴും മറക്കപ്പെടുന്നതിനാൽ ഈ വിത്തുകൾ അനുകൂലകാലാവസ്ഥയിൽ മുളച്ച് ചെടികളാകുന്നു. ഇങ്ങനെ 'പൂഴ്ത്തിവയ്പി'ലൂടെ ഇത്തരം അണ്ണാൻ വിത്തുവിതരണത്തെ സഹായിക്കുന്നു.

## മറ്റ് ചിലത്
ചിത്രമെഴുതാൻ ഉപയോഗിക്കുന്ന ബ്രഷും തൊങ്ങലുകളും അണ്ണാന്റെ രോമംകൊണ്ടുണ്ടാക്കാറുണ്ട്.

### ഐതിഹ്യം
ശ്രീരാമനെ ലങ്കയിലേക്ക് സൈന്യം നയിക്കാൻ കടലിനു കുറുകെ ലങ്കയിലേക്ക് രാമസേതു നിർമ്മിക്കാൻ അണ്ണാന്മാർ സഹായിച്ചു എന്നും ഇതിൽ കനിഞ്ഞ് ശ്രീരാമൻ അണ്ണാന്റെ മുതുകിൽ തലോടിയതാണ് അണ്ണാന്റെ പുറത്തെ മൂന്നു നീണ്ട വരകൾ എന്നുമാണ് ഐതിഹ്യം.

### ചൊല്ലുകൾ
* അണ്ണാൻ കുഞ്ഞും തന്നാലായത്.
* അണ്ണാൻ മൂത്താലും മരം കയറ്റം മറക്കുമോ?
*

## അവലംബം

## ചിത്രശാല

ചിത്രം:Indian Palm Squirrel DS.jpg|കേരളത്തിൽ സാധാരണമായി കാണപ്പെടുന്ന അണ്ണാൻ
ചിത്രം:വാഴക്കൂമ്പിൽനിന്നും തേൻ നുകരുന്ന അണ്ണാൻ.JPG|വാഴക്കൂമ്പിനു മുകളിലിരിക്കുന്ന അണ്ണാൻ
ചിത്രം:GiantSquirrel.JPG|മലയണ്ണാൻ
ചിത്രം:Baby Squirrel.JPG|അണ്ണാൻ കുഞ്ഞ്
ചിത്രം:Squirrel_Indian.jpg|മരത്തിൽ നിന്നും ഇറങ്ങിവരുന്ന അണ്ണാൻ
ചിത്രം:Indian Palm Squirrel Bangalore 2009.jpg|ഇന്ത്യയിൽ ഏറ്റവും കൂടുതൽ കാണപ്പെടുന്ന അണ്ണാൻ
File:SQ2.JPG
File:Indian PalmSquirrel.jpg|ഇന്ത്യൻ അണ്ണാൻ.
File:ചിലച്ചുകൊണ്ടിരിക്കുന്ന അണ്ണാൻ.JPG|ചിലച്ചുകൊണ്ടിരിക്കുന്ന അണ്ണാൻ.


## പുറത്തേക്കുള്ള കണ്ണികൾ

വർഗ്ഗം:അണ്ണാനുകൾ
വർഗ്ഗം:കരണ്ടുതീനികൾ
വർഗ്ഗം:കേരളത്തിലെ സസ്തനികൾ
പ്രാവ്

പറക്കാൻ കഴിയുന്ന ഒരു പക്ഷിയാണ് **പ്രാവ്**. 300-ഓളം ജാതി  പ്രാവുകൾ പ്രകൃതിയിൽ ഉണ്ട്. അല്പം തടിച്ച ശരീരവും കുറുകിയ കഴുത്തും ചെറിയ, മെലിഞ്ഞ കാലുകളും അല്പം തടിച്ച ചുണ്ടുകളും ആണ് പ്രാവുകൾക്ക്. ഇവയുടെ കൂടുകൾ സാധാരണമായി അലങ്കോലം ആയിരിക്കും. കമ്പുകൾ കൊണ്ടാണ് കൂടു നിർമ്മിക്കുക. രണ്ട് വെളുത്ത മുട്ടകൾ ആൺകിളിയും പെൺകിളിയും മാറിമാറി അടയിരിക്കുന്നു. മുട്ട വരിഞ്ഞ് കുഞ്ഞ് പൂർണ്ണമായും പുറത്തായ ഉടൻ മുട്ടത്തോട് പ്രാവ് കൂട്ടിൽ നിന്നും മാറ്റും.

വിത്തുകൾ, പഴങ്ങൾ‍, മറ്റ് മൃദുവായ സസ്യാഹാരങ്ങൾ എന്നിവയാണ് ആഹാരം. പ്രാവുകൾ ലോകമെമ്പാടും ഉണ്ട്. ഇന്തോമലയ, ആസ്ത്രലേഷ്യ ജൈവ വ്യവസ്ഥകളിലാണ് പ്രാവുകൾ ഏറ്റവും കൂടുതൽ ഉള്ളത്. മനുഷ്യർ പ്രാവുകളെ ഇണക്കി വളർത്താറുണ്ട്.

3000 രൂപ മുതൽ 25000 രൂപ വരെ വിലയുള്ള  പൗട്ടെർ പ്രാവുകളും ഏതാണ്ട് 11000 രൂപ വരെ വിലയുള്ള കോഴിയോളം വലിപ്പവും കാഴ്ച്ചയിൽ ഏതാണ്ട് കോഴിയെപ്പോലെ കാണപ്പെടുന്നതുമായ കിംഗ്‌ പ്രാവുകളും കേരള വിപണിയിലും ലഭ്യമാണ്

## പാൽ
പാൽ ചുരത്താൻ കഴിവുള്ളവയാണ് പ്രാവുകൾ.  പ്രാവിൻ കുഞ്ഞുങ്ങൾക്ക് ആഹാരമായി ആൺപ്രാവും പെൺപ്രാവും *ധാന്യപ്പാൽ* (ക്രോപ് മിൽക്ക്) എന്ന പോഷകാഹാര സമൃദ്ധമായ പദാർത്ഥം പുറപ്പെടുവിക്കുന്നു. ആൺ-പെൺ പക്ഷികളുടെ തൊണ്ടയിലെ ഒരു ഗ്രന്ഥി ഉത്പാദിപ്പിക്കുന്ന കൊഴുത്ത ഒരു ദ്രാവകമാണ് പ്രാവിന്റെ പാൽ.

## ഇതും കാണുക
മാടപ്രാവ്

## ചിത്രശാല

Image: പ്രാവുകൾ.JPG|കുവെറ്റിലെ ഒരു പ്രാവിൻ കൂട്ടം
Image:Pigeons_in_Kuwait_City_(2007).jpg|കുവെറ്റിലെ ഒരു പ്രാവിൻ കൂട്ടം
Image:Dove_couple.JPG|ഇണപ്രാവുകൾ
Image:Dove_mother.JPG|അടയിരിക്കുന്ന പെൺപ്രാവ്
Image:Dove_eggs.JPG|പ്രാവിൻ മുട്ടകൾ
Image:Pigeon_baby.JPG|പ്രാവിൻ മുട്ടവിരിഞ്ഞയുടനെ.
ചിത്രം:Young_pigeon.JPG
ചിത്രം:Pigeons_with baby.JPG
ചിത്രം:Dove_brothers.JPG
ചിത്രം:Dove_mother children.JPG
ചിത്രം:അമ്പലപ്രാവ്.JPG
പ്രമാണം:പ്രാവിൻകൂട്.JPG|പ്രാവിൻകൂട്
ചിത്രം:Pigeon Side View.jpg
File:വെള്ളപ്രാവ്.JPG|വെള്ളപ്രാവ്
File:കാടപ്രാവ്.JPG|കാടപ്രാവ്
File:പ്രാവിൻ കുഞ്ഞ്.JPG|പ്രാവിൻ കുഞ്ഞ്


## പുറം കണ്ണികൾ

* International Dove Society 
* The American Dove Association
* Canadian Dove Association 
* columbidae.org.uk  - an online resource for the conservation of pigeons and doves
* Dove Pictures and Links
* The Dove Page *The Place on the Internet for Doves*
* Dove videos  on the Internet Bird Collection
## അവലംബങ്ങൾ
ഓക്‌ലൻഡ് ഗ്രാമർ സ്കൂൾ

ന്യൂസിലൻഡിലെ ഓക്‌ലൻഡിൽ പ്രവർത്തിക്കുന്ന ആണ്‌കുട്ടികൾക്ക്‌ മാത്രമായുള്ള വിദ്യാലയമാണ്‌ **ഓക്‌ലൻഡ് ഗ്രാമർ സ്കൂൾ** (Auckland Grammar School). 9 മുതൽ 13 വയസു വരെ പ്രായമുള്ളവരെ ഇവിടെ പഠിപ്പിക്കുന്നു.

## പ്രശസ്തരായ പൂർ‌വ്വ വിദ്യാർത്ഥികൾ
* എഡ്‌മണ്ട് ഹിലാരി
* റസ്സൽ ക്രോ

## അവലംബം


## പുറത്തേയ്ക്കുള്ള കണ്ണികൾ
* സ്കൂളിന്റെ ഔദ്യോഗിക വെബ്സൈറ്റ്
* Regularly updated school intranet
* Biography of past Headmaster J.W. Tibbs

വിഭാഗം:ന്യൂസിലാൻഡ്
വിഭാഗം:ന്യൂസിലാൻഡിലെ വിദ്യാലയങ്ങൾ
കാരറ്റ് (വിവക്ഷകൾ)

**കാരറ്റ്** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*കാരറ്റ് - പച്ചക്കറി
*കാരറ്റ് (ശുദ്ധത) - സ്വർണ്ണത്തിന്റെ ശുദ്ധത അളക്കുന്നതിനുള്ള ഏകകം
*കാരറ്റ് (ദ്രവ്യമാനം)
അമേരിക്കൻ റോബിൻ

വടക്കേ അമേരിക്കൻ വൻ‌കരയിൽ സാധാരണ കണ്ടുവരുന്ന ത്രഷ് കുടുംബത്തിൽപ്പെട്ട പക്ഷിയാണ് **അമേരിക്കൻ റോബിൻ**. കേരളത്തിൽ കാണപ്പെടുന്ന മാടത്തക്കിളിയോട് രൂപത്തിൽ ഏറെ സാമ്യമുണ്ട്. ഹ്രസ്വദേശാടന പക്ഷികളായ ഇവ അലാസ്ക മുതൽ ന്യൂഫൌണ്ട് ലാൻഡ് വരെ ഉഷ്ണകാലത്തിനൊപ്പം നീങ്ങിക്കൊണ്ടിരിക്കുന്നു. കൃഷിയിടങ്ങളിലും പുൽത്തകിടികളിലും കുറ്റിച്ചെടികൾ നിറഞ്ഞ പട്ടണപ്രദേശങ്ങളിലുമാണ് ഇവയെ കണ്ടുവരുന്നത്.

### രൂപം
thumb|left|180px|അടയിരിക്കുന്ന പെൺകിളി
25 മുതൽ 28 സെന്റി മീറ്റർ ഉയരമുണ്ടാകും അമേരിക്കൻ റോബിന്. ഏകദേശം 75 ഗ്രാം തൂക്കവും. തലയും കഴുത്തുഭാഗവും തവിട്ടുനിറത്തിലും കഴുത്തിനുതാഴെ ഓറഞ്ച് കലർന്ന ചുവപ്പ് നിറവുമാണ്. കണ്ണിനുചുറ്റും വെളുത്ത നിറമുണ്ടാകും. മഞ്ഞയാണ് ചുണ്ടിന്റെ നിറം. വാലിനു കീഴ്ഭാഗവും ചിറകുകൾക്കിടയിൽ അങ്ങിങ്ങായും വെള്ള നിറമുണ്ട്. നെഞ്ച് ഭാഗത്ത് ആൺകിളികൾക്ക് പെൺകിളികളുടേതിനേക്കാൾ നിറമുണ്ട്. കുഞ്ഞിക്കിളികളുടെ മാറിടത്തിൽ പുള്ളികളുണ്ടായിരിക്കും.

### പ്രജനനം
thumb|left|180px|അമേരിക്കൻ റോബിന്റെ കൂടും മുട്ടകളും.
പ്രജനനകാലത്ത് ആൺകിളികളുടെ തലയ്ക്കുമുകളിൽ തൊപ്പിപോലെ ഏതാനും തൂവലുകൾ പൊങ്ങിവരും. ഇണയെ ആകർഷിക്കാനുള്ള ഈ തൂവലുകൾ പ്രജനനകാലത്തിനു ശേഷം കൊഴിഞ്ഞുപോവുകയും ചെയ്യും. പെൺകിളിയാണ് കൂടൊരുക്കുന്നത്. കുറ്റിച്ചെടികളിലും മറ്റും കൂടുകൂട്ടി രണ്ടു മുതൽ നാലു മുട്ടവരെ ഇടും. ഇളംനീലയാണ് മുട്ടയുടെ നിറം. പെൺകിളികളാണ് അടയിരിക്കുന്നത്. മുട്ടവിരിയാൻ 11 മുതൽ 14 ദിവസം വരെയെടുക്കും. ആൺകിളികളും പെൺകിളികളും കുഞ്ഞുങ്ങളെ തീറ്റിവളർത്താനും സംരക്ഷിക്കാനും ശ്രദ്ധിക്കും.

### ഭക്ഷണം
പ്രാണികൾ, പുൽച്ചാടികൾ, പുഴുക്കൾ എന്നിവയാണ് പ്രധാന ഭക്ഷണം. പുൽത്തകിടികളിലാണ് പ്രധാനമായും ഇരതേടാറ്‌. കറുത്ത ചെറിപ്പഴവും ഇവയുടെ ഇഷ്ട ഭക്ഷണമാണ്.

### സ്വരം

### പ്രത്യേകതകൾ
*അമേരിക്കൻ ഐക്യനാടുകളിലെ കണക്റ്റിക്കട്ട്, മിഷിഗൺ, വിസ്കോൺസിൻ എന്നീ സംസ്ഥാനങ്ങളുടെ ദേശീയ പക്ഷിയാണ് അമേരിക്കൻ റോബിൻ.
* കാനഡ സർക്കാർ 1986ൽ പുറത്തിറക്കിയ രണ്ടു ഡോളർ നോട്ടുകളിൽ അമേരിക്കൻ റോബിനെ ചിത്രീകരിച്ചിരുന്നു.

## വരച്ച ചിത്രങ്ങൾ

Image:Turdus_migratoriusFJ03P01CA.JPG|*Turdus migratorius*
Image:Amrobinykg.JPG
Image:Turdus migratorius (Audubon).jpg

## കൂടിന്റെ ചിത്രങ്ങൾ

Image:American Robin feeding chicks.jpg
Image:American Robin nest.jpg
Image:AmericanRobinNestWithEggs.jpg


## അവലംബം

## പുറത്തേക്കുള്ള കണ്ണികൾ

* eNature.com profile 
* Albinism in Robins 
* American Robin Facts  - natural history, maps, and photos
* American Robin Facts and Photos - for Grades 4 to 6
* American Robin Nesting Behavior - photos and observations
* American Robin Information and Photos - South Dakota Birds and Birding
* American Robin Photos - male, female, nestling, and fledgling photos
* American Robin Vocalizations 
* American Robin videos, photos & sounds on the Internet Bird Collection
* [American_Robin.wav](http://www.vivanatura.org/sounds/American%20Robin%20(Turdus%20migratorius).wav)  - .wav file of the bird's song.
* Getting Sturdy with the American Robin - Essay: the etymology of the name.
* Nesting shelves 
* Bird photograph and song: American Robin  - Audio clip 
* Nesting Journal of American Robins - Photo blog following the process from nest building to leaving the nest
* American Robin Bird Sound 
* American Robin subspecies ''Turdus migratorius nigrideus'' (Aldrich and Nutt) 
* American Robin growth progress with date stamp 

വിഭാഗം:വടക്കേ അമേരിക്കയിലെ പക്ഷികൾ
വർഗ്ഗം:കാനഡയിലെ പക്ഷികൾ
ആൻഡി വോഹോൾ

**ആൻഡി വോഹോൾ** (ഓഗസ്റ്റ് 6, 1928 - ഫെബ്രുവരി 22, 1987) പോപ്പ് ആർട്ട് എന്ന മുന്നേറ്റത്തിന്റെ കേന്ദ്രബിന്ദുവായി തീർന്ന അമേരിക്കൻ കലാകാരൻ ആയിരുന്നു. ഒരു വാണിജ്യ ചിത്രകാരനായി (പരസ്യങ്ങൾ, കടകളിലെ പ്രദർശന ബോർഡുകൾ തുടങ്ങിയവ നിർമ്മിച്ചിരുന്നു) സാമ്പത്തിക വിജയം നേടിയ ആൻഡി പിന്നീട് ചിത്രകാരൻ പരീക്ഷണാത്മക (അവാന്ത് ഗാർഡ്) ചലച്ചിത്ര നിർമ്മാതാവ്, സംഗീത നിർമ്മാതാവ്, എഴുത്തുകാരൻ എന്നീ നിലകളിൽ ലോകപ്രശസ്തനായി. (പോപ്പ് ആർട്ട് എന്നത് ദൈനംദിന വസ്തുക്കളെയും ചിത്രങ്ങളെയും അതേപോലെ വരയ്ക്കുന്ന കലാരൂപമാണ്). ആൻഡി വോഹോളിന്റെ ചിത്രങ്ങളിൽ ഏറ്റവും പ്രശസ്തം അമേരിക്കൻ ചലച്ചിത്ര നടിയായ മരിലിൻ മൺറോയുടെ നിറപ്പകിട്ടാർന്ന ഛായാചിത്രമാണ്. ബൊഹീമിയൻ തെരുവുവാസികൾ, പ്രശസ്ത ബുദ്ധിജീവികൾ, ഹോളിവുഡ് പ്രശസ്തർ, ഉന്നതകുലജാതരായ സമ്പന്നർ തുടങ്ങി വ്യത്യസ്തത പുലർത്തുന്ന പല സാമൂഹിക വൃത്തങ്ങളിലും വോഹോളിന്റെ സാന്നിദ്ധ്യം ശ്രദ്ധേയമായിരുന്നു. 

തന്റെ ജീവിതകാലത്ത് വിവാദപുരുഷനായിരുന്ന (പലപ്പോഴും അദ്ദേഹത്തിന്റെ സൃഷ്ടികളെ വിമർശകർ കള്ളത്തരം, ഏച്ചുകെട്ടിയത്, എന്നിങ്ങനെ വിമർശിച്ചിട്ടുണ്ട്) വോഹോൾ 1987-ൽ അന്തരിച്ചശേഷം പല റിട്രോസ്പെക്ടീവ് പ്രദർശനങ്ങളുടെയും പുസ്തകങ്ങളുടെയും ഡോക്യുമെന്ററികളുടെയും വിഷയമായിട്ടുണ്ട്. ഇരുപതാം നൂറ്റാണ്ടിലെ ഏറ്റവും സ്വാധീനം ചെലുത്തിയ കലാകാരന്മാരിൽ ഒരാളായി ആൻഡി വോഹോളിനെ പൊതുവേ അംഗീകരിച്ചിരിക്കുന്നു. 

വോഹോൾ കാർണഗി ഇൻസ്റ്റിറ്റ്യൂട്ട് ഓഫ് റ്റെക്നോളജിയിൽ നിന്ന് ബിരുദം നേടിയശേഷം ന്യൂയോർക്കിലേക്ക് താമസം മാറി. ഗ്ലാമർ മാഗസിന് വേണ്ടി 1949-ൽ ചിത്രം വരയ്ക്കാൻ അവസരം ലഭിച്ചതായിരുന്നു ആൻഡി വോഹോളിന്റെ കലാജീവിതത്തിലെ ഒരു പ്രധാന വഴിത്തിരിവ്. ആൻഡി വോഹോള എന്ന പേര് ഈ മാസിക തെറ്റായി "ആൻഡി വോഹോൾ വരച്ച ചിത്രങ്ങൾ" എന്ന് അച്ചടിച്ചതോടെ അദ്ദേഹം ആൻഡി വോഹോൾ എന്ന പേര് സ്വീകരിച്ചു. 

left|thumb|200px|''കാമ്പ്ബെൽസ് സൂപ്പ് കാൻ'' (1968) 

## അവലംബം

## പുറത്തേയ്ക്കുള്ള കണ്ണികൾ

* **[http://www.warholfoundation.org/ Warhol Foundation] in New York City**
* **[http://www.warhol.org/ Andy Warhol Collection in Pittsburgh]**
* **[http://www.warhol.org/collection/archives Time Capsules: the Andy Warhol Collection]**
*Documentation of recent exhibitions of work by Andy Warhol 
* http://www.ubu.com/sound/warhol.html  on UbuWeb
* 
* Warholstars: Andy Warhol Films, Art and Superstars
* Art Directors Club biography, portrait and images of work 
* 
* The Andy Warhol Museum of Modern Art—city of origin
* 
* Warhol in Paris —slideshow by *[[The First Post]]*
*[Andy Warhol makes a [digital painting] of Debbie Harry at the Commodore Amiga product launch press conference in 1985]
*Andy Warhol: A Documentary film by Ric Burns for PBS
* Andy Warhol 

വർഗ്ഗം:1928-ൽ ജനിച്ചവർ
വർഗ്ഗം: 1987-ൽ മരിച്ചവർ
വർഗ്ഗം:ഓഗസ്റ്റ് 6-ന് ജനിച്ചവർ
വർഗ്ഗം:ഫെബ്രുവരി 22-ന് മരിച്ചവർ
വർഗ്ഗം:അമേരിക്കൻ ചിത്രകാരന്മാർ
വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ
ജൂൺ 24

__NOEDITSECTION__
ഗ്രിഗോറിയൻ കലണ്ടർ പ്രകാരം **ജൂൺ 24** വർഷത്തിലെ 175(അധിവർഷത്തിൽ 176)-ാം ദിനമാണ്.

## ചരിത്രസംഭവങ്ങൾ

* 1793 - ഫ്രാൻസിൽ ആദ്യ റിപ്പബ്ലിക്കൻ ഭരണഘടന നിലവിൽ വന്നു.
* 1894 - ഒളിമ്പിക്സ് മൽസരങ്ങൾ നാലുവർഷം കൂടുമ്പോൾ നടത്തുന്നതിന്‌ അന്താരാഷ്ട്ര ഒളിമ്പിക് കമ്മിറ്റി തീരുമാനിച്ചു.
* 1901 - പാബ്ലോ പിക്കാസോയുടെ ചിത്രങ്ങളുടേ ആദ്യപ്രദർശനം ആരംഭിച്ചു.
* 1913 - ജോസഫ് കുക്ക്, ഓസ്ട്രേലിയയുടെ ആറാമത് പ്രധാനമന്ത്രിയായി.
* 1940 - ഫ്രാൻസും ഇറ്റലിയും വെടിനിർത്തൽ ഉടമ്പടിയിൽ ഒപ്പു വച്ചു.
* 1945 - രണ്ടാം ലോകമഹായുദ്ധം:ജർമ്മനിയുടെ പരാജയത്തിനു ശേഷം മോസ്കോയിൽ വിജയദിന പരേഡ്.
* 1946 - ജോർജ്സ് ബിഡോൾട്ട് ഫ്രാൻസിൻ്റെ പ്രധാനമന്ത്രിയായി.
* 2004 - ന്യൂയോർക്കിൽ വധശിക്ഷ നിരോധിക്കപ്പെട്ടു.


## ജന്മദിനങ്ങൾ
* 1908 - ഗുരു ഗോപിനാഥ്, ഇന്ത്യൻ ക്ലാസിക്കൽ നർത്തകൻ
## ചരമവാർഷികങ്ങൾ
സ്വതന്ത്രഇന്ത്യയുടെ നാലാമത്തെപ്രസിഡൻറ് ആയിരുന്ന വി.വി.ഗിരി ഓർമ്മയായി (1980)
വർഗ്ഗം:ജൂൺ 24
ബ്രഹ്മപുരാണം

പതിനെട്ടു മഹാപുരാണങ്ങളിൽ പ്രധാനപ്പെട്ട ഒന്നാണ് **ബ്രഹ്മപുരാണം**.ഇരുപത്തിനാലായിരം(24,000) ശ്ലോകങ്ങളുള്ള ബ്രഹ്മപുരാണത്തെ പൂർവ്വഭാഗമെന്നും ഉത്തര ഭാഗമെന്നും തിരിച്ചിരിക്കുന്നു. പ്രപഞ്ചസൃഷ്ടിയെയും, രാമൻ, കൃഷ്ണൻ തുടങ്ങിയുള്ള ദേവന്മാരുടേയും അസുരന്മാരുടേയും ജീവിതത്തേയും പ്രവൃത്തികളേയും അതുപോലെ സൂര്യചന്ദ്രവംശങ്ങൾ, സ്വർഗം, നരകം, പാതാളം തുടങ്ങിയവയേയും മറ്റും പൂർവഭാഗത്തിൽ പ്രതിപാദിക്കുന്നു. ഉത്തരഭാഗത്തിന്റെ പ്രതിപാദ്യം ഉൽക്കല (ഒറീസ) ദേശത്തെ പുണ്യതീർത്ഥങ്ങളുടെ മാഹാത്മ്യങ്ങളെക്കുറിച്ചും പുണ്യകേന്ദ്രങ്ങളിലൊന്നായ *പുരുഷോത്തമ തീർത്ഥത്തെ* കുറിച്ചുമാണ്. ജഗന്നാഥക്ഷേത്രം, അതിനടുത്തുള്ള കൊണാർക്ക് സൂര്യക്ഷേത്രം മുതലായ പല ക്ഷേത്രങ്ങളെക്കുറിച്ചുമുള്ള വിവരണങ്ങൾ ഈ ഭാഗത്തു കാണാം. കൊണാർക്കുക്ഷേത്രം എ. ഡി. പതിമൂന്നാം നൂറ്റാണ്ടിലാണു പണി കഴിപ്പിച്ചത്. അതുകൊണ്ട് ഗ്രന്ഥത്തിലെ ക്ഷേത്രമാഹാത്മ്യം വർണിക്കുന്ന ഭാഗം പിന്നീട് എഴുതിച്ചേർത്തതാവാം എന്നും ഒരു വാദമുണ്ട്.  ഇതിൽ സൃഷ്ടിയെക്കുറിച്ചും സൂര്യചന്ദ്രവംശങ്ങളെപ്പറ്റി വിവരണമുണ്ട്. ചന്ദ്രവംശത്തിൽ കൃഷ്ണന്റെ സ്വർഗ്ഗാരോഹണം വരെ പറയുന്നുണ്ട്. പ്രപഞ്ചവർണന, യാഗത്തിനുവേണ്ട് ഒരുക്കങ്ങളും നിബന്ധനകളും വർണിക്കുന്നുണ്ട്.സർവ്വവ്യാപിയും സർവ്വശക്തനുമായ ഈശ്വരന്റെ പരമാധികാരവും വേദങ്ങളുടെ പ്രാമാണ്യവും, ചാതുർവർണ്യത്തിൽ ഓരോരുത്തരുറ്റടേയും ചുമതലകൾ, പല പുണ്യസ്ഥലങ്ങളുടേയും പവിത്രത എന്നിവയും വിവരിക്കുന്നു

ബ്രഹ്മാവ് ദക്ഷന് ഉപദേശിച്ചുകൊടുത്ത പുരാണമാണിതെന്നു വിശ്വസിക്കപ്പെടുന്നു. ഇതിനെ ആദിപുരാണം എന്നും വിളിച്ചുവരുന്നുണ്ട്.  ബ്രഹ്മപുരാണത്തിൽ വിശദീകരിച്ചിരിക്കുന്ന സുദീർഘമായ ശ്രീകൃഷ്ണചരിതം വിഷ്ണുപുരാണത്തിൽ നിന്നും അധികം വ്യത്യസ്തമല്ല. യുഗധർമ്മം, വർണാശ്രമധർമ്മം, ഗംഗോല്പത്തി ഇങ്ങനെ പലതും ബ്രഹ്മപുരാണത്തിൽ വിവരിക്കുന്നുണ്ട്. സംഖ്യായോഗത്തെപ്പറ്റിയും ഇതിൽ വിവരിച്ചിരിക്കുന്നു.

## അവലംബം


## കൂടുതൽ വായനയ്ക്ക്
* വെട്ടം മാണി, പുരാണിക് എൻസൈക്ലോപീഡിയ, മോട്ടിലാൽ ബനാറസിദാസ്, ന്യൂ ഡൽഹി. ISBN : 8120805976
* ബ്രഹ്മപുരാണം ട്രാൻസ്‌ലിറ്ററേഷൻ 
* ബ്രഹ്മപുരാണം. ഭാരതദേശം.കോം വെബ് സൈറ്റിൽ നിന്നും. ഭാഷ:ആംഗലേയം 

വർഗ്ഗം:പുരാണങ്ങൾ
സൗന്ദര്യലഹരി

ശ്രീ ശങ്കരാചാര്യർ എഴുതിയതാണ്‌ **സൗന്ദര്യ ലഹരി** എന്ന വിഖ്യാത ഗ്രന്ഥം. ഇതൊരു ഭഗവതി സ്തോത്രമാണ്. ‘സൗന്ദര്യത്തിന്റെ അലകൾ’ എന്നാണ് സൗന്ദര്യലഹരി എന്ന പേരിൻ്റെ അർത്ഥം. ഇതിലെ ആദ്യത്തെ 41 ശ്ലോകങ്ങൾ **ആനന്ദലഹരി** എന്നും പിന്നീടുള്ള 59 ശ്ലോകങ്ങൾ **സൗന്ദര്യലഹരി** എന്നും അറിയപ്പെടുന്നു. ഇത്‌ ശിഖരിണി എന്ന വൃത്തത്തിൽ രചിച്ചിട്ടുള്ളതാണ്‌. പാർവതീ ദേവിയുടെ മാഹാത്മ്യത്തിന്റെയും രൂപത്തിന്റെയും വർണ്ണനയാണ്‌ നൂറോളം സംസ്കൃത ശ്ലോകങ്ങളിലായി പ്രതിപാദിച്ചിരിക്കുന്നത്‌. ശങ്കരാചര്യരുടെ സ്തോത്ര നിബന്ധങ്ങളിൽ ഏറ്റവും മഹത്തായതെന്ന് ഉള്ളൂർ പരമേശ്വരയ്യർ ഇതിനെ വിശേഷിപ്പിക്കുന്നു. കർണ്ണാനന്ദകരമായ സ്തോത്രങ്ങൾ ചേർന്ന ഈ കൃതി പ്രചാരത്തിൽ ശങ്കരാചാര്യരുടെ വേദാന്ത വിഷയകങ്ങളായ ഇതര കൃതികളെ അതിലംഘിക്കുന്നതായി ഇതിനെ മലയാളത്തിലേക്കു പരിഭാഷപ്പെടുത്തിയ കുമാരനാശാനും ചൂണ്ടിക്കാണിച്ചിട്ടുണ്ട്.

ഒരിക്കൽ ശങ്കരാചാര്യർ കൈലാസം സന്ദർശിച്ചപ്പോൾ അവിടെ ചുമരിൽ കൊത്തിവച്ചതായി  അദ്ദേഹം കണ്ടവയാണ് ആദ്യത്തെ ഭാഗമെന്നും ബാക്കിയുള്ള ശ്ലോകങ്ങൾ കൂട്ടിച്ചേർത്ത്  അദ്ദേഹം കൃതി  പൂർത്തിയാക്കിയതാണെന്നും  ഐതിഹ്യമുണ്ട്.
 
സൗന്ദര്യ ലഹരിയിലെ എഴുപത്തിയഞ്ചാം ശ്ലോകത്തിൽ(തവ സ്തന്യം മന്യേ ധരണിധര കന്യേ..... ) ഒരു ദ്രാവിഡ ശിശുവിന്റെ കരച്ചിൽ കേട്ട്‌ ഓടിയെത്തിയ ശ്രീ പാർവതി കുഞ്ഞിന്റെ കരച്ചിൽ നിർത്തുവാനായി കുഞ്ഞിനു മുല കൊടുത്തുവെന്നും ആ കുഞ്ഞ്‌ അനന്യമായ ഈ ഭാഗ്യം ലഭിക്കുക വഴി പിൽക്കാലത്ത്‌ ഒരു മഹാകവിയായി മാറി എന്നും. ആനന്ദലഹരി ഇദ്ദേഹത്തിന്റെ കൃതിയാണെന്നും ഇതിൽ നാൽപ്പത്തിരണ്ടിലുമധികം ശ്ലോകങ്ങൾ ഉണ്ടെന്നും പറയപ്പെടുന്നു. ഈ ദ്രാവിഡ ശിശു പിന്നീട് കവിയായി മാറി കൈലാസത്തിന്റെ ചുവരുകളിൽ എഴുതിയിരുന്ന വരികളിൽ ചിലത്‌ ശങ്കരാചാര്യർ ഒരു നോക്കിലൂടെ ഹൃദിസ്ഥമാക്കുകയും അവയെ തന്റെ തന്നെ രചനയായ സൗന്ദര്യ ലഹരിയിൽ ചേർത്തു വെയ്ക്കുകയും ചെയ്തുവത്രെ.

രണ്ടു പുസ്തകങ്ങളും തമ്മിൽ ഭാവനാപരമായ ഒരു വ്യത്യാസം കാണാനുണ്ട്‌. ആനന്ദ  ലഹരിയിൽ പ്രാമുഖ്യം ശ്രീഭഗവതിയുടെ മഹിമയ്ക്കാണ്‌. സൗന്ദര്യലഹരി അംഗോപാംഗ സൗന്ദര്യത്തെ വർണ്ണിക്കുന്നു. ആനന്ദ ലഹരിയിൽ ഒരു ശ്ലോകവും അതിനടുത്തതും തമ്മിൽ പരസ്പര ബന്ധം കാണുന്നില്ല. അതേ സമയം സൗന്ദര്യ ലഹരി പാർവതീ ദേവിയുടെ കിരീടത്തിൽ നിന്നും തുടങ്ങി പാദം വരെയുള്ള സൗന്ദര്യത്തെ പടിപടിയായി ഭക്തിപുരസ്സരം വർണ്ണിക്കുന്നു. ശങ്കരാചാര്യർ തന്നെ വെവ്വേറെ എഴുതിയ രണ്ടു പുസ്തകങ്ങളെ പിൻഗാമികൾ ചേർത്തു വെച്ചതാകാനും വഴിയുണ്ട്‌.

## അവലംബം

വർഗ്ഗം:സംസ്കൃതം
ഫ്രാങ്ക് ലോയ്ഡ് റൈറ്റ്

ലോകത്തിലെ ഏറ്റവും പ്രശസ്തരും സ്വാധീനശാലികളും ആയ വാസ്തുശില്പികളിൽ ഒരാളാണ് **ഫ്രാങ്ക് ലോയ്ഡ് റൈറ്റ്** (ജൂൺ 8 1867 – ഏപ്രിൽ 9 1959).

തന്റെ ദീർഘകാലത്തെ വാസ്തുശില്പ ജീവിതത്തിൽ (1887 മുതൽ 1959 വരെ) ഫ്രാങ്ക് ലോയ്ഡ് റൈറ്റ് ശക്തമായ വ്യക്തിത്വമുള്ള പല വാസ്തുശില്പ ശൈലികളും രൂപപ്പെടുത്തി. അമേരിക്കയിലെ വാസ്തുശില്പകലയെയും നിർമ്മാണങ്ങളെയും അദ്ദേഹം വളരെ സ്വാധീനിച്ചു. ഇന്നുവരെ ഫ്രാങ്ക് ലോയ്ഡ് റൈറ്റ് അമേരിക്കയിലെ ഏറ്റവും പ്രശസ്തനായ വാസ്തുശില്പി ആയി അറിയപ്പെടുന്നു.

തന്റെ ജീവിതകാലത്ത് വളരെ പ്രശസ്തനായിരുന്നു ഫ്രാങ്ക് ലോയ്ഡ് റൈറ്റ്. അദ്ദേഹത്തിന്റെ നിറപ്പകിട്ടാർന്ന ജീവിതം പലപ്പോഴും പത്രത്താളുകളിൽ സ്ഥാനം പിടിച്ചു. പ്രത്യേകിച്ചും അദ്ദേഹത്തിന്റെ ആദ്യത്തെ രണ്ടു വിവാഹങ്ങളും പരാജയപ്പെട്ടതും റൈറ്റിന്റെ തലീസിയൻ സ്റ്റുഡിയോയിൽ നടന്ന കൊലപാതകങ്ങളും സ്റ്റുഡിയോയിൽ 1914-ൽ നടന്ന തീപിടിത്തവും.

## ഫ്രാങ്ക് ലോയ്ഡ് റൈറ്റ് നിർമ്മിച്ച ചില കെട്ടിടങ്ങൾ


Image:Darwin D. Martin House.jpg|പ്രെയറി ഹൗസ്
Image:FallingwaterWright.jpg|പ്രശസ്തമായ കോഫ്മാൻ റെസിഡൻസ് (ഫാളിംഗ് വാട്ടർ)
Image:FallingwaterCantilever570320cv.jpg|കോഫ്മാൻ റെസിഡെൻസ് (ഫാളിംഗ് വാട്ടർ)
Image:Taliesin600.jpg|ഹിൽ സൈഡ് ഹോം സ്കൂൾ, 1902, തലീസിയൻ, സ്പ്രിംഗ് ഗ്രീൻ, വിസ്കോൺസിൻ
Image:Guggenheim museum exterior.jpg|ഗഗ്ഗൻ‌ഹെയിം മ്യൂസിയം,അപ്പർ ഈസ്റ്റ് സൈഡ്, ന്യൂയോർക്ക്
Image:RobieHouseWindows ChicagoIL.jpg|ചിക്കാഗോ, ഇല്ലിനോയയിൽ റോബീ ഹൗസിൽ റൈറ്റ് രൂപകല്പ്പന ചെയ്ത ജനലുകൾ


## അവലംബം

## പുറത്തേയ്ക്കുള്ള കണ്ണികൾ

*Frank Lloyd Wright Foundation Official Website
*Frank Lloyd Wright, Wisconsin Historical Society 
*Frank Lloyd Wright Building Conservancy
* 
*Frank Lloyd Wright Preservation Trust – FLW Home and Studio, Robie House
*Frank Lloyd Wright School of Architecture 
*Frank Lloyd Wright Wisconsin Heritage Tourism Program
*Frank Lloyd Wright Original Letters Shapell Manuscript Foundation
*Frank Lloyd Wright  – PBS documentary by Ken Burns and resources
*American System-Built Houses by Frank Lloyd Wright  – an overview with slideshow.
*Frank Lloyd Wright. Designs for an American Landscape 1922–1932
*Frank Lloyd Wright Buildings Recorded by the Historic American Buildings Survey
*Complete list of Wright buildings by location 
*Sullivan, Wright, Prairie School, & Organic Architecture 
*Audio interview with Martin Filler on Frank Lloyd Wright from *[[The New York Review of Books]]*
*Article on the 50th anniversary of Wright's only gas station.
*Frank Lloyd Wright and Quebec 
*Frank Lloyd Wright  interviewed by Mike Wallace on *The Mike Wallace Interview* recorded September 1 & 28, 1957
*Interactive Map of Frank Lloyd Wright Buildings, created in the Harvard WorldMap Platform 

വർഗ്ഗം:വാസ്തുശില്പികൾ
വർഗ്ഗം:ജീവചരിത്രം
വർഗ്ഗം:1867-ൽ ജനിച്ചവർ
വർഗ്ഗം:ജൂൺ 8-ന് ജനിച്ചവർ
വർഗ്ഗം:1959-ൽ മരിച്ചവർ
വർഗ്ഗം:ഏപ്രിൽ 9-ന് മരിച്ചവർ
വർഗ്ഗം:അമേരിക്കൻ ശിൽപ്പികൾ
ചോക്കളേറ്റ് കേക്ക്

[thumb|right|[സാച്ചെർറ്റോർട്ട്, ഒരു വിയെന്നീസ് രണ്ടു പാളി കേക്ക്.]]
പിറന്നാൾ, വിവാഹം, സൽക്കാരങ്ങൾ തുടങ്ങിയവയ്ക്ക് വിളമ്പന്ന ചോക്കളേറ്റ് ചേർന്ന ഒരു കേക്ക് ആണ് **ചോക്കളേറ്റ് കേക്ക്**. ചേരുവകളും ചോക്കളേറ്റ് രുചിയും മാറുന്ന വിധം ചോക്കളേറ്റ് കേക്കുകൾ പല തരത്തിൽ ഉണ്ട്. ചില തരങ്ങളിൽ കൂടുതൽ ഫ്ലേവറുകളും പല തരത്തിലുള്ള ചോക്കളേറ്റുകളും കാണും. 

സാധാരണയായി ചോക്കളേറ്റ് കേക്കിന്റെ ചേരുവകൾ മാവ്, ബേക്കിങ്ങ് പൊടി, ബേക്കിങ്ങ് സോഡ, ഉപ്പ്, കൊക്കോപ്പൊടി, പഞ്ചസാര, പാൽ, മുട്ട, കുറുക്കാനായി/നെയ്യ്/ബട്ടർ/മാർഗരീൻ/എണ്ണ, വെള്ളം എന്നിവയാണ്.

ചോക്കളേറ്റ് കേക്കിനെ അലങ്കരിക്കുന്നതിനുള്ള ഒരു പരമ്പരാഗത ശൈലി കേക്കിനെ രണ്ട് ഒൻപതിഞ്ഞ് പാത്രങ്ങളിൽ ബേക്ക് ചെയ്ത് അവയെ ഒന്നിനു മുകളിൽ ഒന്നായി അടുക്കി, ഇവയ്ക്ക് ഇടയിൽ പതപ്പിച്ച ക്രീമും ചെറി പൈ-യും നിറയ്ക്കുക എന്നതാണ്. ഇതിനെ ബ്ലാക്ക് ഫോറസ്റ്റ് ഗറ്റൂ (ബ്ലാക്ക് ഫോറസ്റ്റ് കേക്ക്) എന്നു വിളിക്കുന്നു.

*റ്റൈം മാസിക* 2004-ൽ നടത്തിയ അഭിപ്രായ വോട്ടെടുപ്പിൽ ചോക്കളേറ്റ് കേക്ക് അമേരിക്കയുടെ ഏറ്റവും പ്രിയപ്പെട്ട കേക്ക് ആയി തിരഞ്ഞെടുക്കപ്പെട്ടു. ഈ സർ‌വ്വേയിൽ വാനില, കാരട്ട് കേക്കുകൾ ആയിരുന്നു ചോക്കളേറ്റ് കേക്ക് കഴിഞ്ഞാൽ ഏറ്റവും പ്രിയപ്പെട്ടവ. 

## പാചകവിധികൾ

വർഗ്ഗം:കേക്ക്
വർഗ്ഗം:ചോക്കളേറ്റ് മധുരങ്ങൾ
ബ്രിഴിത്ത് ബാർദോ

**ബ്രിഴിത്ത് ബാർദോ** (ഫ്രെഞ്ച് ഐ.പി.എ: ) (ജനനം സെപ്റ്റംബർ 28, 1934) ഒരു ഫ്രഞ്ച് അഭിനേത്രിയും, ഫാഷൻ മോഡലും, ദേശീയവാദിയും, ഗായികയും, മൃഗങ്ങളുടെ അവകാശങ്ങൾക്കുവേണ്ടി പോരാടുന്ന വനിതയും ആണ്. 1950 - 1960കളിൽ സെക്സ് കിറ്റൻ എന്ന ആശയത്തിന്റെ മൂർത്തിമദ്ഭാവമായി ബ്രിഴിത്ത് ബാർദോയെ കരുതിയിരുന്നു.

1970-കളിൽ വിനോദ വ്യവസായ രംഗത്തുനിന്ന് വിടവാങ്ങിയശേഷം ബാർദോ പക്ഷിമൃഗാദികളുടെ അവകാശങ്ങൾക്കുവേണ്ടി പോരാടുവാൻ തുടങ്ങി. ഇന്നും ബാർദോ ഇത് തുടരുന്നു. 1990-കളിൽ ഫ്രാൻസിലേക്കുള്ള അഭയാർത്ഥി കുടിയേറ്റം, ഫ്രാൻസിലെ ഇസ്ലാം സമുദായം, സ്വവർഗ്ഗരതി, വ്യത്യസ്ത മനുഷ്യ വംശങ്ങൾ തമ്മിൽ ഇണചേരുന്നത്, തുടങ്ങിയ വിഷയങ്ങളിലെ ബ്രിഴിത്ത് ബാർദോയുടെ അഭിപ്രായങ്ങൾ കോളിളക്കം സൃഷ്ടിച്ചിരുന്നു. 

## ചിത്രശാല

File:Statue of Brigitte Bardot in Rio de Janeiro.jpg|ബ്രിഴിത്ത് ബാർദോയുടെ പ്രതിമ  ബ്രസിലിലെ ബുസിയോസിൽ
File:Brigitte_Bardot_-_1965.jpg|ബ്രിഴിത്ത് ബാർദോ (1965)


## അവലംബം

## പുറത്തേക്കുള്ള കണ്ണികൾ

* 
* Brigitte Bardot Foundation  for the welfare and protection of animals
* 
* 
* 
*Brigitte Bardot at filmsdefrance.com
* Review of Brigitte Bardot's Filmography on DVD
* ഫോട്ടോഗാലറി

വർഗ്ഗം:1934-ൽ ജനിച്ചവർ
വർഗ്ഗം:സെപ്റ്റംബർ 28-ന് ജനിച്ചവർ
വർഗ്ഗം:ഫ്രഞ്ച് ചലച്ചിത്ര നടിമാർ
വർഗ്ഗം:2025-ൽ മരിച്ചവർ
വർഗ്ഗം:ഡിസംബർ 28-ന് മരിച്ചവർ
ജൂൺ 25

__NOEDITSECTION__
ഗ്രിഗോറിയൻ കലണ്ടർ പ്രകാരം **ജൂൺ 25** വർഷത്തിലെ 176 (അധിവർഷത്തിൽ 177)-ാം ദിനമാണ്. 

## ചരിത്രസംഭവങ്ങൾ

*1938 - ഡഗ്ലസ് ഹൈഡ് അയർലന്റിന്റെ ആദ്യ പ്രസിഡണ്ടായി.
*1940 - രണ്ടാം ലോകമഹായുദ്ധം:ഫ്രാൻസ് ഔപചാരികമായി ജർമ്മനിയോട് കീഴടങ്ങി.
*1950 - കൊറിയൻ യുദ്ധത്തിന്റെ ആരംഭം. വടക്കൻ കൊറിയ തെക്കൻ കൊറിയയെ ആക്രമിച്ചു.
*1975 - ഇന്ത്യൻ പ്രധാനമന്ത്രി ഇന്ദിരാഗാന്ധി രാജ്യത്ത് അടിയന്തരാവസ്ഥ പ്രഖ്യാപിച്ചു.
*1975 - മൊസാംബിക് സ്വാതന്ത്ര്യം നേടി.
*1982 - ഗ്രീസിൽ സൈന്യത്തിൽ ചേരുന്നവരുടെ തല മുണ്ഡനം ചെയ്യുന്ന രീതി നിർത്തലാക്കി.
*1983 - കപിൽ ദേവിന്റെ നേതൃത്വത്തിലുള്ള ഇന്ത്യൻ ക്രിക്കറ്റ് ടീം, വെസ്റ്റിൻഡീസിനെ 43 റണ്ണിന്‌ പരാജയപ്പെടുത്തി ലോകകപ്പ് നേടി.
*1991 - ക്രൊയേഷ്യയും സ്ലൊവേനിയയും യൂഗോസ്ലാവ്യയിൽ നിന്നും സ്വാതന്ത്യം പ്രഖ്യാപിച്ചു.
*1993 - കിം കാംബെൽ കാനഡയുടെ ആദ്യ വനിതാപ്രധാനമന്ത്രിയായി.
*1997 - റഷ്യയുടെ പ്രോഗ്രസ് എന്ന ശൂന്യാകാശപേടകം മിർ ശൂന്യാകാശനിലയവുമായി കൂട്ടിയിടിച്ചു.

## ജന്മദിനങ്ങൾ

## ചരമവാർഷികങ്ങൾ

*2009 - അമേരിക്കൻ സംഗീതജ്ഞൻ മൈക്കൽ ജാക്സൺ അന്തരിച്ചു.

## മറ്റു പ്രത്യേകതകൾ

ലോക വെള്ളപ്പാണ്ട് ദിനം

വർഗ്ഗം:ജൂൺ 25
അച്ഛനുറങ്ങാത്ത വീട്

2006ൽ പുറത്തിറങ്ങിയ ഒരു മലയാളചലച്ചിത്രമാണ്‌ **അച്ഛനുറങ്ങാത്ത വീട്**. ലാൽ ജോസാണ് ചിത്രം സം‌വിധാനം ചെയ്തത്.
സൂര്യനെല്ലി പെൺവാണിഭക്കേസിനെ ആസ്പദമാക്കി നിർമിച്ച ചിത്രത്തിൽ  സലീം കുമാർ പ്രധാന കഥാപാത്രത്തെ അവതരിപ്പിച്ചിരിക്കുന്നു.
പൃഥ്വിരാജ്,മുരളി, മധു വാര്യർ, ഹരിശ്രീ അശോകൻ, രാജൻ പി. ദേവ്, സംവൃതാ സുനിൽ, മുക്ത ജോർജ്ജ്, സുജ കാർത്തിക, ഉഷ, ചേർ‍ത്തല ലളിത തുടങ്ങിയവരാണ് മറ്റ് അഭിനേതാക്കൾ.

## ഇതിവൃത്തം

തുച്ഛ വരുമാനക്കാരനായ  സർക്കാർ ജീവനക്കാരൻ സാമുവലിനെയാണ് സലീം കുമാർ ഈ ചിത്രത്തിൽ അവതരിപ്പിക്കുന്നത്. ഹിന്ദു സമുദായാംഗമായിരുന്ന പ്രഭാകരൻ കോളേജ് വിദ്യാഭ്യാസ കാലത്ത് പ്രണയിച്ച ലില്ലിക്കുട്ടി എന്ന പെന്തക്കോസ്ത് വിശ്വാസിയായ പെൺകുട്ടിയെ വിവാഹം ചെയ്യുന്നതിനുവേണ്ടി മതം മാറി സാമുവൽ എന്ന പേര് സ്വീകരിക്കുകയായിരുന്നു. ലില്ലിക്കുട്ടിയുടെ അകാല മരണത്തെ തുടർന്ന് തുടർന്ന് സാമുവൽ മൂന്നു പെൺ മക്കളുമായി ഹൈറേഞ്ചിലേക്ക് താമസം മാറ്റുന്നു.

സ്കൂൾ വിദ്യാർത്ഥിനിയായ ഇളയമകൾ ലിസിയാമ്മയിലാണ് (മുക്ത) സാമുവലിന്റെ പ്രതീക്ഷയത്രയും. പരീക്ഷയിൽ തോറ്റതിനെ തുടർന്ന് വീട്ടിലേക്ക് മടങ്ങാൻ വിമുഖത കാട്ടുന്ന ലിസിയാമ്മയെ നാട്ടിലെ ബസുടമയുടെ മകൻ വശീകരിച്ച് വലയിൽ വീഴ്ത്തുന്നു. വൈകാതെ ലിസിയാമ്മ പെൺവാണിഭ സംഘത്തിന്റെ വലയിൽ അകപ്പെടുന്നു. ഇതേത്തുടർന്നുണ്ടാകുന്ന സംഭവപരമ്പരകളാണ് ചിത്രത്തിന്റെ ഉള്ളടക്കം.

## ഇതും കാണുക
* സൂര്യനെല്ലി സ്ത്രീപീഡനക്കേസ്

## അവലംബം

## കുറിപ്പുകൾ
 

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
ജൂലിയസ് സീസർ (വിവക്ഷകൾ)

*ജൂലിയസ് സീസർ - റോമൻ ചക്രവർത്തിയും രാഷ്ട്രതന്ത്രജ്ഞനും
*ജൂലിയസ് സീസർ (ചലച്ചിത്രം)
*ജൂലിയസ് സീസർ (നാടകം) - ഷേക്സ്പിയറുടെ നാടകം
സൂര്യകാന്തി

ഒരു വാർഷിക സസ്യമാണ് **സൂര്യകാന്തി**. ഇവയുടെ പൂവിന്റെ തണ്ട് 3 മീറ്റർ ഉയരത്തിൽ വരെ വളരാറുണ്ട്. 30 സെന്റീമീറ്റർ വരെ വ്യാസത്തിൽ കാണപ്പെടുന്ന പൂവിൽ വലിയ വിത്തുകൾ കാണാം. ജന്മദേശം അമേരിക്കയായ ഈ സസ്യത്തിന്റെ കുടുംബം “ആസ്റ്ററാസീയേ“(Asteraceae) ആണ്‌.

എണ്ണയോടൊപ്പം അമേരിക്കയിൽ നിന്നും 16ആം നൂറ്റാണ്ടിൽ യൂറോപ്പിലേക്ക് സൂര്യകാന്തി വിത്തുകൾ കൊണ്ടുവന്നു. സൂര്യകാന്തി പാചക എണ്ണ വളരെ പ്രചാരം നേടി. നാരുകൾ കൂടുതലുള്ളതുകൊണ്ട് പേപ്പർ നിർമ്മാണത്തിനും കാലിത്തീറ്റാ മിശ്രിതമായും സൂര്യകാന്തി ഇല ഉപയോഗിക്കാം.

## രസാദി ഗുണങ്ങൾ
രസം    : തിക്തം, മധുരം, കടു

ഗുണം   :രൂക്ഷം,  ഗുരു, സരം

വീര്യം   :ശീതം

വിപാകം :മധുരം
## ഔഷധയോഗ്യ ഭാഗം
വേര്, വിത്ത്, തൈലം, ഇല

## ഉപയോഗം
ഭക്ഷ്യഎണ്ണയുടെ ഉത്പാദനത്തിനും വാണിജ്യാടിസ്ഥാനത്തിലും വളർത്തുന്ന പുഷ്പമാണ് സൂര്യകാന്തി. ഇവയുടെ വിത്തുകൾ ഉപ്പ് ചേർത്തോ ചേർക്കാതെയോ വറുത്ത് കടകളിൽ ലഭ്യമാണ്.

## ചിത്രശാല

File:Sunflower_-_സൂര്യകാന്തി_13.JPG|സൂര്യകാന്തി
File:Sunflower_-_സൂര്യകാന്തി_12.JPG
File:Sunflower_-_സൂര്യകാന്തി_01.JPG|സൂര്യകാന്തി
File:Sunflower_-_സൂര്യകാന്തി_03.JPG|സൂര്യകാന്തിയില
ചിത്രം:സൂര്ര്യകാന്തി.jpg|സൂര്യകാന്തി
ചിത്രം:Sunflower - Girasole - Foto Giovanni Dall'Orto - 14- Aug-2004 02.jpg|സൂര്യകാന്തിയുടെ വിത്തുകൾ
ചിത്രം:SunflowerCultivation.JPG|സൂര്യകാന്തി കൃഷി
പ്രമാണം:Sunflower tamilnadu.jpg|തമിഴ് നാട്ടിൽ
File:Sunflower_india.jpg|സൂര്യകാന്തി
Bunch of Sunflower.jpg|ഒരു കൂട്ടം സൂര്യകാന്തിപ്പൂക്കൾ



## പുറത്തേക്കുള്ള കണ്ണികൾ

* The Ultimate Sunflower Site
* National Sunflower Association
* A farmer running his tractor and car with sunflower oil
* William Blake's poem, "Ah! The sunflower." 
* Allen Ginsberg's poem, "Sunflower Sutra." 

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:എണ്ണക്കുരുവിളകൾ
വർഗ്ഗം:ലാറ്റിനമേരിക്ക ജന്മദേശമായ വിളകൾ
വർഗ്ഗം:ആസ്റ്റ്രേസീ
വർഗ്ഗം:ഏകവർഷികൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:കേരളത്തിലെ സസ്യജാലം
മാർക്സ് സഹോദരന്മാർ

ലഘുചിത്രം|250px|വലത്ത്‌|ഗ്രൌച്ചോ, ഗുമ്മോ, മിന്നീ (അമ്മ), സെപ്പോ, ഫ്രെഞ്ചി (അച്ഛൻ), ചിക്കോ, ഹാർപ്പോ. "ഫൺ ഇൻ ഹി സ്കൂൾ" അവതരിപ്പിക്കുന്നതിനു തൊട്ടുമുൻപ്, 1913.

ഹാസ്യകലാകാരന്മാരായ സഹോദരന്മാരായിരുന്നു വളരെ ജനപ്രിയരായ **മാർക്സ് സഹോദരന്മാർ**. , നാടകങ്ങൾ, ചലച്ചിത്രം, റ്റെലിവിഷൻ തുടങ്ങിയവയിൽ ഇവർ അഭിനയിച്ചിട്ടുണ്ട്. 

## ആദ്യകാലം
ന്യൂയോർക്ക് സിറ്റിയിൽ ജെർമ്മനിയിൽ നിന്നുള്ള ജൂത കുടിയേറ്റക്കാരായ മാതാപിതാക്കളുടെ മക്കളായിരുന്നു മാർക്സ് സഹോദരന്മാർ. (പ്ലാറ്റ്ഡോയിഷ് ആയിരുന്നു അവരുടെ പിതാവിന്റെ മാതൃഭാഷ). അവരുടെ അമ്മ, മിന്നീ ഷോൻബെർഗ് ഈറ്റ് ഫ്രിസ്യയിലെ ഡോർണം എന്ന സ്ഥലത്തു നിന്നായിരുന്നു. ഫ്രാൻസിലെ അൾസേസ് സ്വദേശിയായിരുന്നു ഇവരുടെ പിതാവായ സൈമൺ മാറിക്സ് (സാം മാർക്സ് എന്ന് പിന്നീട് ഇദ്ദേഹം പേര് ആംഗലേയവൽക്കരിച്ചു). ഇവർ ന്യൂയോർക്ക് സിറ്റിയുടെ അപ്പർ ഈസ്റ്റ് സൈഡിൽ ഐറിഷ്, ജെർമ്മൻ, ഇറ്റാലിയൻ ക്വാർട്ടേഴ്സുകൾക്ക് ഇടയ്ക്കു താമസിച്ചു.

## മാർക്സ് സഹോദരന്മാർ
ലഘുചിത്രം|മുകളിൽ നിന്നും താഴേയ്ക്ക്: ചിക്കോ, ഹാർപ്പോ, ഗ്രൗച്ചോ, സെപ്പോ (1931)
മാർക്സ് സഹോദരന്മാർ: 

വർഗ്ഗം:ഹാസ്യനടന്മാർ
അൽ ഫലഖ്

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർ‌ആനിലെ]]** നൂറ്റിപതിമൂന്നാമത്തെ അദ്ധ്യായമാണ്‌ **ഫലഖ്** (പുലരി).
 
ഈ അദ്ധ്യായവും നൂറ്റിപതിനാലാമത്തെ അദ്ധ്യായവും(നാസ്) ചേർന്ന് 'മുഅവ്വിദത്താനി' എന്നു പറയുന്നു. ആപത്തുകളിൽ നിന്ന് രക്ഷനേടാൻ അല്ലാഹുവിൽ ശരണം പ്രാപിക്കാൻ പഠിപ്പിക്കുന്ന അദ്ധ്യായങ്ങളായതിനാലാണ്‌ 'മുഅവ്വിദത്താനി' എന്നു പറയുന്നത്.

**അവതരണം**: മക്കയിൽ

**സൂക്തങ്ങൾ**: അഞ്ച്
 
## പുറത്തുനിന്നുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ 
* സൂറ അൽ ഫലഖിന്റെ ശബ്ദാലേഖനം മൗണ്ട് ഹിറ . കോം
പവിഴക്കാലി

യൂറോപ്പ്, ഏഷ്യ, ആഫ്രിക്ക എന്നീ ഭൂഖണ്ഡങ്ങളിലുള്ള പാടങ്ങളിലും കണ്ടങ്ങളിലും തീര പ്രദേശങ്ങളിലും സാധാരണയായി കണ്ടുവരുന്ന ഒരു പക്ഷിയാണു് **പവിഴക്കാലി**. ഇംഗ്ലീഷ്: Black-winged Stilt.

## പേരിനു പിന്നിൽ
25 സെന്റീമീറ്റർ നീളമുള്ള നീണ്ട ഇളം ചുവപ്പു നിറത്തിലുള്ള കാലുകൾ ഉള്ളതുകൊണ്ടാണ് പക്ഷിക്ക് ഈ പേരു്  ലഭിച്ചത്. 

## രൂപം
ഈ പക്ഷി പറക്കുമ്പോൾ ഇതിന്റെ  കൂടിയ കാലുകൾ മടക്കിവെക്കാറില്ല. 

### ലിംഗഭേദം
ആൺ കിളികൾക്ക് തലയിലും പിൻകഴുത്തിലും ചാരനിറത്തിലുള്ള തൂവൽ ഉണ്ടാവും. നീണ്ടു കൂർത്ത കൊക്കുകളാണ്.നീണ്ട കാലുകൾക്ക് ചുവപ്പു നിറം. ചിറകുകൾ കറുത്തതും ബാക്കി ശരീരം വെളുത്തതുമാണ്.

## ഭക്ഷണം
ചെളിയിലും ചതുപ്പിലും ഉള്ള ചെറു പ്രാണികളും, ഞണ്ടും ആണു് പ്രധാന ഭക്ഷണം. കൂട്ടമായി ഭക്ഷണം അന്വേഷിക്കാറില്ല. 

## പ്രത്യുൽപാദനം
ഏപ്രിൽ മുതൽ ഓഗസ്റ്റ് മാസം വരെ സമൂഹമായി ഉള്ള  ഇണചേരൽ ഉണ്ടാകും. എല്ലാ കിളികളും അടുത്തടുത്തുതന്നെ കൂടുകളും കൂട്ടും. സംഘം ചേർന്ന് കൂടുകൾ സംരക്ഷിക്കുകയും ചെയ്യും. കൂട്ടിൽ മൂന്നു മുതൽ അഞ്ച് മുട്ടകൾ വരെ ഉണ്ടാകും. ഇണകൾ ഇരുവരും അടയിരിക്കും.

## അവലംബം

## ചിത്രശാല

പ്രമാണം:Black-winged Stilt Water.JPG|
പ്രമാണം:പവിഴക്കാലി.jpg|പവിഴക്കാലി.
പ്രമാണം:Black-winged Stilt Edge.JPG|പവിഴക്കാലി.
പ്രമാണം:Black-winged Stilt 3.jpg|കണ്ണൂർ ചെമ്പല്ലിക്കുണ്ടിൽ നിന്നും
പ്രമാണം:Himantopus himantopus MHNT.jpg
File:Black-winged stilt DSCN8624 irvin calicut.jpg |Juvenile basking in morning sun.
File:Himantopus himantopus, Sète cf26.jpg


## കുറിപ്പുകൾ
 

വിഭാഗം:പക്ഷികൾ
യദുകുലം

മഹാഭാരതത്തിലും വേദങ്ങളിലും പരാമർശമുള്ള അഞ്ച് ആര്യകുലങ്ങളിലൊന്നാണ് **യദുകുലം**. മഹാഭാരതത്തിൽ പരാമർശിക്കപ്പെടുന്ന ആദ്യ രാജാവായ യയാതിക്ക് ദേവയാനി എന്ന ഭാര്യയിൽ ഉണ്ടായ മൂത്ത മകനായിരുന്നു *യദു*. എന്നാൽ യയാതിക്ക് ശുക്രാചാര്യരുടെ ശാപം മൂലം യൗവനം നഷ്ടപ്പെടുകയും, പരിഹാരമായി പുത്രന്മാരുടെ യൗവനം സ്വീകരിക്കാം എന്നൊരു വ്യവസ്ഥ ലഭിക്കുകയും ചെയ്തു. അഞ്ചു മക്കളിൽ പുരു മാത്രമായിരുന്നു യയാതിയെ സഹായിച്ചത്. അതിനാൽ യയാതി ഇളയവനാണെങ്കിലും പുരുവിനെ അടുത്ത കിരീടാവകാശിയായി വാഴിക്കുകയും മറ്റുള്ളവരെ ആട്ടിപ്പായിക്കുകയും ചെയ്തു. ഇതിൽ യദു രാജ്യത്തിന് പുറത്ത് നിന്ന് വിഘടന പ്രവർത്തനങ്ങൾ നടത്തിവന്നു. അദ്ദേഹത്തിന്റെ തലമുറകളാണ് യദുകുലം എന്നറിയപ്പെട്ടത്.
## അവലംബം


വിഭാഗം:ഐതിഹ്യം
ജാക്സൺ പൊള്ളോക്ക്

**പോൾ ജാക്സൺ പൊള്ളോക്ക്** (ജനുവരി 28, 1912 - ഓഗസ്റ്റ് 11, 19560 ആധുനിക ചിത്രകലയെ സ്വാധീനിച്ച ഒരു അമേരിക്കൻ ചിത്രകാരനും അമൂർത്ത എക്സ്പ്രഷനിസ്റ്റ് പ്രസ്ഥാനത്തിലെ ഒരു പ്രധാന പ്രേരക ശക്തിയുമായിരുന്നു.1956 ഡിസംബറിൽ, അദ്ദേഹത്തിന്റെ മരണത്തിന് നാല് മാസങ്ങൾക്ക് ശേഷം, ന്യൂയോർക്ക് സിറ്റിയിലെ മ്യൂസിയം ഓഫ് മോഡേൺ ആർട്ടിൽ (MoMA) പൊള്ളോക്കിന് ഒരു സ്മാരക റിട്രോസ്പെക്റ്റീവ് എക്സിബിഷൻ നൽകി.  1967-ൽ അദ്ദേഹത്തിന്റെ സൃഷ്ടികളുടെ ഒരു വലിയ, കൂടുതൽ സമഗ്രമായ പ്രദർശനം അവിടെ നടന്നു. 1998 ലും 1999 ലും, MoMA യിലും ലണ്ടനിലെ ടേറ്റിലും അദ്ദേഹത്തിന്റെ സൃഷ്ടികൾ വലിയ തോതിലുള്ള റിട്രോസ്പെക്റ്റീവ് എക്സിബിഷനുകൾ നൽകി ആദരിച്ചു. 

## ആദ്യകാലം
അഞ്ചു മക്കളിൽ ഏറ്റവും ഇളയവനായ പൊള്ളോക്ക് 1912-ൽ അമേരിക്കയിലെ കോഡി, വ്യോമിങ്ങ് എന്ന സ്ഥലത്ത് ജനിച്ചു. അരിസോണയിലും കാലിഫോർണിയയിലും ആയിരുന്നു ബാല്യം. കാലിഫോർണിയയിലെ മാന്വൽ ആർട്ട്സ് ഹൈ സ്കൂളിൽ ആയിരുന്നു പഠിച്ചത്. 1930-ൽ തന്റെ സഹോദരനായ ചാൾസിനെ പിന്തുടർന്ന് ജാക്സൺ പൊള്ളോക്ക് ന്യൂയോർക്ക് സിറ്റിയിലേക്ക് താമസം മാറി. ഇവർ ഇരുവരും തോമസ് ഹാർട്ട് ബെന്റൺ എന്ന ചിത്രകാരന്റെ കീഴിൽ ആർട്ട്സ് സ്റ്റുഡന്റ്സ് ലീഗിൽ ചിത്രകല പഠിച്ചു. പൊള്ളോക്കിന്റെ ആദ്യകാല ചിത്രങ്ങളിൽ ബെന്റണിന്റെ സ്വാധീനം കാണുവാൻ സാധിക്കും, പ്രത്യേകിച്ച് വളഞ്ഞുപുളഞ്ഞ് തിരമാലകൾ പോലെ താളത്തിലുള്ള വരകളിലും ചിത്രങ്ങൾക്ക് വിഷയമായി ഗ്രാമീണ വിഷയങ്ങൾ തിരഞ്ഞെടുക്കുന്നതിലും.

[thumb|left|353px|[നമ്പ്ര. 5, 1948 എന്ന ചിത്രം 2006-ൽ 140 ദശലക്ഷം ഡോളറിന് വിറ്റു എന്നതിനെച്ചൊല്ലി ധാരാളം വിവാദങ്ങൾ ഉണ്ടായി]]
1956ലാണ് മദ്യലഹരിയിൽ  കാറോടിച്ചപ്പോഴുണ്ടായ അപകടത്തിൽ മരണമടഞ്ഞു.

2000ൽ അമേരിക്കൻ ചലച്ചിത്രകാരൻ എഡ്ഹാരിസ് തിരക്കഥയെഴുതി പൊള്ളോക്ക് എന്ന ചിത്രം സംവിധാനംചെയ്തു. എഡ് ഹാരിസുതന്നെയാണ് സിനിമയിൽ പൊള്ളോക്കിനെ അവതരിപ്പിച്ചത്. 
## ചിത്രരചനാശൈലി

1936-ൽ ഒരു ന്യൂയോർക്ക് സിറ്റിയിൽ നടന്ന പരീക്ഷണ പാഠശാലയിൽ മെക്സിക്കൻ മ്യൂറൽ ചിത്രകാരനായ ഡേവിഡ് അല്ഫാരോ സിക്വീറോസ് പൊള്ളോക്കിന് ആദ്യമായി ദ്രവ പെയിന്റ് പരിചയപ്പെടുത്തി. 1940-കളുടെ തുടക്കത്തിൽ പൊള്ളോക്ക് പെയിന്റ് കോരി ഒഴിക്കുന്നത് തന്റെ കാൻ‌വാസുകളിൽ പല ശൈലികളിൽ ഒന്നായി ഉപയോഗിച്ചു.  “മെയിൽ ആന്റ് ഫീമെയിൽ”, “കമ്പോസിഷൻ വിത്ത് പോറിങ്ങ് I“ തുടങ്ങിയ ചിത്രങ്ങളിൽ പൊള്ളോക്ക് ഈ ശൈലി ഉപയോഗിച്ചു. സ്പ്രിങ്ങ്സിലേക്ക് താമസം മാറിയ ശേഷം പൊള്ളോക്ക് കാൻ‌വാസുകളെ നിലത്ത് വിരിച്ച് ചിത്രം വരച്ചു തുടങ്ങി. “ഡ്രിപ്പ് റ്റെക്നിക്ക്” എന്ന് പിൽക്കാലത്ത് അറിയപ്പെട്ട തന്റെ ശൈലി രൂപപ്പെടുത്തി. എങ്കിലും തുളുമ്പുക എന്നതിനെക്കാൾ കോരി ഒഴിക്കുക എന്നതായിരിക്കും കൂടുതൽ യോജിക്കുന്ന വാക്ക്. പൊള്ളോക്ക് കട്ടിപിടിച്ച ബ്രഷുകളും വടികളും കേക്കിനും മറ്റും ഐസിങ്ങ് ഇടാൻ ഉപയോഗിക്കുന്ന തടിച്ച സിറിഞ്ചുകളും വരെ ചിത്രം വരയ്ക്കുന്നതിനുള്ള ഉപകരണങ്ങളായി ഉപയോഗിച്ചുതുടങ്ങി. പൊള്ളോക്കിന്റെ പെയിന്റ് കോരിഒഴിക്കുന്നതും തുളുമ്പുന്നതുമായ ശൈലി ആണ് ആക്ഷൻ പെയിന്റിംഗ് എന്ന പദത്തിന്റെ ഉൽപ്പത്തിക്കു കാരണം എന്ന് വിശ്വസിക്കപ്പെടുന്നു.

ചിത്രനിർമ്മാണത്തിന്റെ പാതയിൽ പൊള്ളോക്ക് രൂപകരമായ പ്രതിനിധാനത്തിൽ നിന്ന് (figurative representation) മാറി, ഈസലും ബ്രഷും ഉപയോഗിക്കുന്ന പാശ്ചാത്യ സമ്പ്രദായത്തെ അദ്ദേഹം വെല്ലുവിളിച്ചു. കൈയും കൈത്തണ്ടയും മാത്രം ചിത്രം വരക്കാൻ ഉപയോഗിക്കുന്നതിനെയും പൊള്ളോക്ക് എതിർത്തു. 1956-ൽ റ്റൈം മാസിക പൊള്ളോക്കിന്റെ സവിശേഷ ചിത്രരചനാശൈലിയുടെ ഭലമായി പൊള്ളോക്കിനെ ജാക്ക് ദ് ഡ്രിപ്പർ എന്ന് വിളിച്ചു.

## അവലംബം


## കുറിപ്പുകൾ
 

വർഗ്ഗം:ചിത്രകല
വർഗ്ഗം:ജീവചരിത്രം
വർഗ്ഗം:ജനുവരി 28-ന് ജനിച്ചവർ
വർഗ്ഗം:1912-ൽ ജനിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:1956-ൽ മരിച്ചവർ
വർഗ്ഗം:അമേരിക്കൻ ചിത്രകാരന്മാർ